Novosti: Taksistima po 8.000 evra za nova vozila, danas usvajanje uredbe\nNaslovna Info Srbija Novosti: Taksistima po 8.000 evra za nova vozila, danas usvajanje uredbe\nTaksisti će u naredne tri godine moći da računaju na 8.000 evra bespovratne pomoći za kupovinu novih automobila, pišu „Novosti“.\nKako „Novosti“ nezvanično saznaju, Uredbu o uslovima i načinu sprovođenja subvencionisane nabavke tehničkih vozila za potrebe obnove voznog parka taksi prevoza kao javnog prevoza danas, 26. decembra bi na sednici trebalo da usvoji Vlada Srbije.\nOve beneficije su rezultat dogovora koji su sa nadležnima u oktobru postigli beogradski taksisti posle protesta koji su duže od deset dana blokirali prestonicu.\nTaksisti će subvenciju moći da iskoriste na tri načina. Novac od države može biti učešće za namenski kredit za kupovinu novog automobila, kao učešće za lizing ili se može koristiti za plaćanje dela kupoprodajne cene novog vozila. Pravo na nabavku imaju preduzetnici i privredna društva.\nRanije je najavljeno da će svi automobili koje taksisti budu kupovali, koristeći novčanu pomoć države, morati da budu bele boje, dok će o modelu i ceni automobila taksi prevoznici širom Srbije imati pravo da sami odluče. U strukovnim udruženjima pretpostavljaju da će njihove kolege uglavnom birati vozila srednje klase, čija je cena do 17.000 evra, što znači da će mnogima država kupiti više od polovine automobila.\nTaksisti na ovaj ustupak gledaju kao na način da im se država oduži za to što im godinama nije omogućila fer uslove poslovanja i nije uredila to tržište.\n„Prvi put, za sve ove godine, kupiću novi automobil ukoliko subvencije budu 8.000 evra. Uzeću vozilo od 18.000 evra, država će mi dati 8.000, a za tri godine kada mu vrednost opadne za polovinu, i stvore se uslovi za njegovo otuđenje, moći ću da ga prodam. Računica je jasna, uvek sam na dobitku. Ovako nikada ne bih mogao da zaradim novac da kupim novo vozilo i putnicima obezbedim udobnu i bezbednu vožnju. Ukoliko subvencije budu manje, kupovina novih automobila se ne isplati i uvek smo na gubitku. Amortizaciona stopa je najveća u prvih pet godina, što znači da se vrednost vozila smanji upola“, kaže za „Novosti“ Vlado Bulatović, predsednik Strukovnog udruženja taksi preduzetnika.\nU Srbiji posluje oko 17.400 taksita, a automobili kojima prevoze mušterije u proseku su stari oko 15 godina.\nNabavka tehničkih vozila\nPrethodni tekstŠta se u Srbiji dešava kad roditelji prijave nestanak deteta\nSledeći tekstPostavljene nove česme u parkovima u Tovariševu


Predstavljena četvrta studija ”Društveno-ekonomski uticaj Coca-Cola sistema u Srbiji” - Advertiser Serbia\nS ovim u vezianalizebambiCoca-Colakompanije\nDomaćoj ekonomiji 291 milion evra dodate vrednosti od poslovanja Coca-Cola sistema\nProizvodnja i trgovina proizvodima Coca-Cola Sistema kreira 291 milion evra dodate vrednosti domaćoj ekonomiji, što iznosi 0,6% BDP-a Republike Srbije. Čak 42 miliona evra čini direktnu dodatu vrednost za srpsku privredu kroz nabavku resursa u zemlji, plaćanje zarada zaposlenih i direktnih poreza, dok se indirektni uticaj procenjuje na 249 miliona. Sistem direktno zapošljava 1.700 ljudi, a podržava još 14.400 radnih mesta u povezanim delatnostima i sektorima privrede, što je ekvivalent 0.6% celokupnog tržišta rada u Srbiji. Korist od ukupne potrošnje i trošenja na proizvode Coca-Cola Sistema, pre svega je imala država Srbija, u čiji budžet se, na ime PDV –a, slilo 76 miliona evra. Ovo su najnoviji rezultati uticaja Coca-Cola sistema na domaću ekonomiju predstavljeni u četvrtoj studiji pod nazivom ”Društveno-ekonomski uticaj Coca-Cola sistema u Srbiji”.\nStudija je predstavljena na online događaju “Partnerstvo za budućnost” kome su prisustvovali Siniša Mali, ministar finansija u Vladi Republike Srbije, Marko Čadež, predsednik Privredne komore Srbije, Saša Marković, direktor prodaje kompanije Coca-Cola HBC Srbija, Dragan Stajković, generalni direktor kompanije Bambi, a Luca Santandrea, direktor franšize za Srbiju, Crnu Goru i Severnu Makedoniju u kompaniji Coca-Cola takođe se priključio događaju putem video linka. Dragan Lončar, prodekan za saradnju sa privredom Ekonomskog fakulteta u Beogradu je predstavio rezultate studije.\nSiniša Mali, ministar finansija u Vladi Republike Srbije, uključio se putem video linka, i ovom prilikom istakao da kompanije kao što je Coca-Cola umnogome doprinose srpskoj privredi, kao i da upravo zbog toga država radi na stvaranju dobrog poslovnog okruženja za njihovo poslovanje.\n„Na nama je da budemo partner privredi i da omogućimo kompanijama da što efikasnije posluju, da zapošljavaju što više ljudi i da tako utiču na veći privredni rast. Tokom ove godine, u uslovima krize izazvanom pandemijom virusa Covid-19, pokazali smo privrednicima da mogu da se oslone na državu kada je to najpotrebnije. I u takvim okolnostima, nastavili smo da smanjujemo opterećenje na zarade i ujedno radili na nekim važnim zakonskim rešenjima, koji treba da omoguće bolje poslovno okruženje. Takođe, od Poreske uprave pravimo transformisanu i uspešnu javnu administraciju koja će biti servis građanima i privredi. Verujemo da će sve to doprineti da kompanije u Srbiji posluju još efikasnije“, rekao je ministar finansija.\nZnačaj akvizicije kompanije Bambi, a samim tim i uticaja celokupnog Coca-Cola sistema na domaću privredu potvrdio je i Marko Čadež, predsednik Privredne komore Srbije: „Akvizicija koja je ostvarena može se slobodno nazvati istorijskom, jer Coca-Cola dugo nije ulagala u slatki program bilo gde u svetu, pa je veliki korak to što je Srbija bila prva u koju je odlučila da uloži značajan novac kupovinom Bambija. Bambi je fantastična kompanija koja svake godine sa svim svojim proizvodima u celom regionu beleži ogroman rast. Kada se to spoji sa svim onim što planetarno popularna Coca-Cola može da ponudi, jasno je koliko je to važno i koliko doprinosi našoj privredi“, izjavio je Marko Čadež koji je ujedno iskoristio priliku da pozove građane da se pridržavaju propisanih mera, ali i donosioce odluka da mere prilagode potrebama privrede.\nCoca-Cola sistem u Srbiji je četvrti put angažovao renomiranu konsalting firmu specijalizovanu za sprovođenje procena društveno-ekonomskog uticaja Steward Redqueen da analizom utvrdi u kojoj meri ovaj sistem doprinosi domaćoj privredi putem zapošljavanja, prihoda i poreza, a gde se uticaj deﬁniše u odnosu na dodatu vrednost i stvaranje radnih mesta. Izrada i predstavljanje studije sastavni je deo aktivnosti Coca-Cola sistema u zemljama u kojima posluje, a ove godine je u predstavljanje i tumačenje rezultata u Srbiji uključen i profesor i prodekan Ekonomskog fakulteta Univerziteta u Beogradu Dragan Lončar. On je u svom izlaganju posebno istakao da su merljivi indikatori još jednom pokazali koliko je Coca-Cola sistem važan za ekonomiju i društvo Srbije. Taj doprinos se ogleda kroz uticaj na kreiranje BDP, podržavanje zaposlenosti, ali i nemerljivi kvalitativni uticaj na lokalnu zajednicu i društvo u celini, kroz čitav niz društveno odgovornih inicijativa, poput podrške mladima, osnaživanja žena, promocije preduzetništva ili podizanja ekološke svesti. Svi rezultati studije vode ka jednom zaključku: Coca-Cola sistem je srpska kompanija koja angažuje domaće dobavljače, zapošljava domaću radnu snagu, sarađuje sa domaćih distributerima i maloprodavcima, opslužuje domaće potrošače, pomaže lokalnu zajednicu i partnerski sarađuje sa organima Republike Srbije.\nInače, procenu ekonomskih efekata zasnovanu na takozvanoj „input-output“ metodologiji koja se koristi u izradi ove studije, razvio je dobitnik Nobelove nagrade ekonomista, Vasilij Leontijef.\n„Coca-Cola je poznata kao omiljeno piće i globalni brend, ali ona je mnogo više od toga, a kupovina svakog našeg proizvoda stvara snažan uticaj na lokalnu privredu i na sve nas. Coca-Cola je u srži domaća kompanija u zemljama u kojima posluje jer zapošljava lokalnu radnu snagu, ostvaruje prihod na domaćem tržištu, podržava razvoj lokalnog tržišta i prihoduje poreskom sistemu“, izjavio je Saša Marković, direktor prodaje kompanije Coca-Cola HBC Srbija i dodao „čitav lokalni lanac vrednosti koji kreiramo u Srbiji takav je zahvaljujući izuzetnoj saradnji sa državnom administracijom i institucijama, saradnji sa preko 37 000 kupaca, dobavljačima i partnerima, ali i našoj posvećenosti ulaganja u zajednicu već više od pola veka“.\nCoca-Cola sistem je 2019 je dobio veliko pojačanje u vidu kompanije Bambi, jednog od lidera u konditorskoj industriji naše zemlje. Dragan Stajković, generalni direktor kompanije Bambi je istakao da je veoma zadovoljan što ta kompanija može da se razvija u velikom sistemu kao što je Coca-Cola, ali i da značajno doprinese rastu grupacije svojim uspešnim poslovanjem: „Kao novi član Coca-Cola HBC porodice, Bambi je dobio novu razvojnu šansu, ali i mogućnost da kroz doprinos razvoju celokupnog sistema značajno doprinese i razvoju naše zajednice. Kompanija Bambi posluje na tržištu Srbije više od pola veka i svakodnevno se razvija i napreduje. Postavši deo multinacionalnog sistema kakva je Coca-Cola HBC pružena nam je mogućnost da dodatno unapređujemo kvalitet naših proizvoda i da naš potencijal pokažemo i na mnogim inostranim tržištima.“\nČetvrta studija ”Društveno-ekonomski uticaj Coca-Cola sistema u Srbiji” nadovezuje se na prethodne procene izrađene 2011, 2013, 2015. i zasniva se na finansijskim podacima iz 2019. godine. Prema najnovijim rezultatima, u 2019. godini, potrošači u Srbiji potrošili su u proseku 486 miliona evra na proizvode Coca-Cola sistema. Od toga, 431 milion evra potrošeno je na 448 miliona napitaka u zemlji, dok je 55 miliona evra potrošeno na 10 miliona kilograma proizvoda kompanije Bambi.\nEK uvodi red u digitalni svet, predlaže velike promene


Američki general: SAD nemaju pravo da se nalaze u Siriji - 22.07.2017, Sputnik Srbija\nAmerički general: SAD nemaju pravo da se nalaze u Siriji\nSjedinjene Američke Države nemaju pravnog osnova da ostanu u Siriji, gde bez dozvole Damaska obavljaju vojne operacije protiv terorista, izjavio je komandant... 22.07.2017, Sputnik Srbija\nvesti, svet, sirija, rejmond tomas\n07:21 22.07.2017 (Osveženo: 07:23 22.07.2017)\nSjedinjene Američke Države nemaju pravnog osnova da ostanu u Siriji, gde bez dozvole Damaska obavljaju vojne operacije protiv terorista, izjavio je komandant Komande za specijalne operacije SAD general Rejmond Tomas.\n„Bliži se dan kada će Rusi da kažu: ’Zašto ste vi i dalje u Siriji?‘ Mi smo tu (u Siriju) ušli iz opravdanih razloga, ali ako Rusi budu igrali na ovu kartu, onda kada budemo želeli da ostanemo, nećemo to moći da uradimo. Oni (Rusija) to mogu“, rekao je Tomas, govoreći na bezbednosnom forumu u Aspenu u američkoj državi Kolorado.\nMinistar spoljnih poslova Rusije Sergej Lavrov je u intervjuu za „En-Bi-Si njuz“ rekao nije protiv američkih baza u Siriji, ali da bi one trebalo da budu razmeštene na zakonskoj osnovi. Prema njegovim rečima, on je u medijima video informacije da su SAD napravile u Siriji deset vojnih baza. Lavrov je istakao da će posle pobede nad terorističkim grupama u Siriji zemlja biti oslobođena i biće postignut dogovor koji će zadovoljiti sve etničke i verske grupe, a prisustvo stranih vojnika i baza će biti zakonski definisano samo od strane vlasti u Damasku.


VEĆ NAVIJA ZA TEČU: Anastasija i Veljko Ražnatović naučili Željka da bodri reprezentaciju Srbije (VIDEO) : Nadlanu.com\nVEĆ NAVIJA ZA TEČU: Anastasija i Veljko Ražnatović naučili Željka da bodri reprezentaciju Srbije (VIDEO)\nObjavljeno 28. maj 2022. / 21:30:14\nPevačica Anastasija Ražnatović proteklih dana bila je glavna tema u svim domaćim medijima. Naime, mlada pop zvezda proslavila je 24. rođendan na kojem se prvi put pojavila sa novim dečkom, reprezentativcem Srbije i fudbalerom španske "Sevilje", Nemanjom Gudeljom.\nNjen novi izabranik došao je u Srbiju u pratnji porodice zbog slavlja svoje voljene i tom prilikom upoznao Ražnatoviće. Međutim, to nije bio jedini razlog njegovog dolaska. Naime, reprezentacija Srbije će 2. juna odigrati svoju prvu utakmicu u Ligi nacija protiv Norveške.\nĆerka Cece Ražnatović danas je sa fanovima podelila simpatične snimke nastale u porodičnoj vili na Dedinju. Glavni akter video-snimaka bio je maleni Željko, sin njenog brata Veljka Ražnatovića.\nOčigledno oduševljeni potencijalnim zetom i njegovom fudbalskom karijerom, ponosni otac učio je svog naslednika da navija. Veljko je Željka pripremao za utakmicu koja će se igrati u četvrtak, a Cecin unuk više puta je povikao "Srbija!".\nNaslednici Željka Ražnatovića Arkana bili su oduševljeni kako se mališan snašao u ulozi navijača, te nema sumnje da će njihov sin i bratanac izrasti u velikog fana fudbalske reprezentacije Srbije.\nanastasija ražnatovićceca raznatovicfudbalska reprezentacija srbijenemanja gudeljtop_sliderveljko ražnatovićŽeljko Ražnatović


STIGLE RODE: Porodila se Ilda Šaulić! : Nadlanu.com\nSTIGLE RODE: Porodila se Ilda Šaulić!\nObjavljeno 21. sep 2016. / 16:30:31\nIldu i bebu prvi je posetio tata Bojan, koji je sve vreme bio ispred sale, zajedno sa srećnom bakom Gordanom, tetkom Sanelom i ujakom Mihajlom a ubrzo su im se pridružili i ostali članovi porodica Vučkovic i Šaulić.\n- Presrećni smo zbog lepih vesti. Dobili smo još jednu princezu koju već dugo priželjkujemo a njenim dolaskom se Ildi, Bojanu, ali i celoj porodici ostvario životni san – rekli su u porodici Šaulić ovim povodom.\nOno što je zanimljivo je da se Ilda porodila na isti datum kada je i njena sestra Sanela pre tri godine kada je na svet donela ćerku Unu a danas je i rođendan njenom zetu, a Uninom tati, Zoranu Bati Mirkoviću.


RTS :: Preporuke Evropske komisije za borbu protiv kovida 19\nKoronavirus u svetu Preporuke Evropske komisije za borbu protiv kovida 19\nsreda, 02. dec 2020, 15:55 -> 16:06\nPreporuke Evropske komisije za borbu protiv kovida 19\nEvropska komisija objavila je preporuke zemljama članicama za borbu protiv pandemije kovid 19 tokom zimskih meseci, uz podsećanje da svakih 17 sekundi jedna osoba u Evropi umre od te bolesti i uz poruku da spasavanje života mora biti ispred proslava.\nKomisija u svojim preporukama ističe da je fizički razmak i ograničavanje socijalnih kontakata ključno tokom zimskih meseci, posebno u vreme praznika.\nPri donošenju mere zemlje članice bi trebalo da vode računa o epidemiološkoj situaciji, o socijalnim i ekonomskim posledicama.\nTakođe bi trebalo da nastoje da te mere budu prihvaćene među građanima.\nŠto se tiče putovanja, kojih će zbog praznika sigurno biti više, Komisija ističe važnost koordinisanog pristupa.\nZa sigurna putovanja potrebno je pripremiti saobraćajnu infrastrukturu i jasno komunicirati kada pojedine članice zahtevaju odlazak u karantin za putnike iz pojedinih područja u kojima je lošija epidemiološka situacija.\nSmernice Svetske zdravstvene organizacije\nStoga Komisija poziva zemlje članice da slede smernice Svetske zdravstvene organizacije o jačanju javne podrške za rešavanje problema umora od pandemije.\n"Sve dok sigurne i delotvorne vakcine ne budu dostupne i dok veliki deo stanovništva ne bude imuniziran, zemlje članice moraju da nastave sa naporima na suzbijanju pandemije na koordinisani način", navodi Komisija.\nSvakih 17 sekundi jedan čovek u Evropi umre\nKomisija je objavila strategiju za održivo upravljanje pandemijom tokom zime, kada je povećan rizik zaraze koronavirusom, između ostalog i zbog okupljanja u zatvorenim prostorima, prenela je Hina.\n"Svakih 17 sekundi jedna osoba u Evropi umre zbog kovida 19", izjavila je komesarka za zdravstvo Stela Kirijakides.\n"Ne možemo ugroziti napore koje smo svi preduzeli poslednjih nedelja i meseci. Ove godine spašavanje života mora biti ispred proslava", rekla je Kirijakidesova.\n"Moramo umanjiti mogućnost budućih epidemija u EU. Jedino kroz održivo upravljanje pandemijom možemo izbeći nova zaključavanja i ozbiljna ograničenja i zajedno ih prevladati", rekao je potpredsednik Evropske komisije i komesar za promociju evropskog načina života Margaritis Šinas.\nCrna Gora – epidemija pod kontrolom, najava da stižu "Fajzerova", "Sputnjik" i kineska vakcina\nRTS u fabrici "sputnjika", pogledajte kako se pravi i čuva ruska vakcina\nKoja sredstva i lekovi pomažu protiv koronavirusa\nŠvajcarska skinula Srbiju sa "crvene liste", južnoafrički ministar preminuo od posledica kovida 19


Zlato i svetski rekord za šesnaestogodišnju Amerikanku Ledecki\nTrka na 800 metara slobodnim stilom\nNOVA MEDALJA NAŠIH KAJAKAŠA Vekić i Torubarov osvojili srebro na Svetskom prvenstvu u Portugalu\nSrpski kajakaši Stefan Vekić i Vladimir Torubarov osvojili su srebrnu medalju na Svetskom prvenstvu u Portugaliji u trci na 500 metara.\n"DELFINI" NASTAVLJAJU DOMINACIJU Srbija ostvarila novu pobedu na Evropskom prvenstvu\nVaterpolo reprezentacija Srbije nastavila je dominaciju na Evropskom prvenstvu u Barseloni, pobedivši Slovačku rezultatom 13:5.\nHUMANOST NA DELU Vaterpolisti Srbije podržali borbu protiv bele kuge\nVaterpolisti Srbije, koji su naciju obradovali osvajanjem zlatne medalje na Olimpijskim igrama u Riju ponovo su po ko zna koji put pokazali da nemaju konkurenciju ni kada su u pitanju aktivnosti van bazena.\nSEDMO MESTO U FINALU Velja Stjepanović bio blizu medalje, ali popustio u finišu\nNaš plivač Velimir Stjepanović završio je takmičenje na Evropskom prvenstvu u Glazgovu, u disciplini 200 metara slobodnim stilom na sedmom mestu.\nFINA: Putinu smo odlikovanje dali iz sportskih razloga, ne političkih\nIzvršni direktor Međunarodne plivačke federacije (FINA) Kornel Markulesku rekao je da odlikovanje dodeljeno predsedniku Rusije Vladimiru Putinu nema nikakve veze s politikom.\nVaterpolisti Partizana nemoćni protiv Barselonete\nVaterpolisti Partizana pretrpeli su i deveti poraz iz isto toliko mečeva u A grupi Lige šampiona, pošto su izgubili na gostovanju od Barselonete sa 16:5 (4:2, 2:2, 6:1, 4:0).\nZvezdin revanš Olimpijakosu u vaterpolo Ligi šampiona\nVaterpolisti Crvene zvezde su u sedmom kolu Lige šampiona savladali na bazenu Tašmajdan ekipu Olimpijakosa sa 11:9 (3:2, 3:0, 2:4, 3:3) i, revanširavši se ovom rivalu za poraz od 9:8 u prvom delu sezone, izbili na drugo mesto grupe B.


Pomoć sa 2.000 sertifikovanih sadnica - Domaćinska kuća\nKuća » Voćarstvo » Pomoć sa 2.000 sertifikovanih sadnica\nOpština Nova Varoš i Udruženje proizvođača jagodičastog voća „Zlatni breg“ pomoći će sa po 2.000 sertifikovanih sadnica malina ukupno 50 seoskih gazdinstava koja imaju želju da se bave ovom vrstom voćarske proizvodnje. Za realizaciju projekta „Unapređenje voćarstva na teritoriji opštine Nova Varoš“ obezbeđeno je 100.000 sadnica sorte vilamet iz matičnog zasada pomenutog udruženja, a svaki od zainteresovanih voćara dobiće sadnica za podizanje 10 ari malinjaka.\n– Malinjak od 10 ari može da obradi jedna porodica bez pomoći sa strane, i da na njemu ostvari solidan prihod, a upravo razvoj ovakvih malih porodičnih biznisa u poljoprivredi predstavlja jedan od uslova opstanka i razvoja ruralnih područja kakvo je naše. Ujedno, kroz ovaj projekat želimo i da unapredimo voćarsku proizvodnju kroz podizanje novih plantaža maline, za koju postoji siguran plasman i organizovani otkup – kaže Milutin Živković, predsednik Udruženja Zlatni breg.\n– Stručnjaci koji će biti angažovani na ovom projektu svojim znanjem i prisustvom pomoći će da sve tehnološke i agrotehničke mere budu urađene pravovremeno i u skladu sa pravilima struke. Opština će u okviru projekta finansirati agrohemijsku analizu zemljišta na prijavljenim parcelama. Sprovođenje mera popravke plodnosti zemljišta će obavljati svako domaćinstvo na osnovu preporuka akreditovane laboratorije, dok će opština obezbediti neophodno đubrivo – kaže Živković.\nSledećaČime protiv kukuruzne zlaticeNext\nMnogi misle da je napraviti liker viša matematika. Verujte samo vam treba malo vremena, i


Don Don na danima hleba i vina - Tvojih5minuta\nDon Don na danima hleba i vina\nTradicionalna manifestacija „Dani hleba i vina“ održana je 7. juna u Krčedinu na imanju Lise Brown, članice Udruženja Evropskih vinskih vitezova Sveti Georgije i Međunarodnog udruženja vitezova vina (FICB). Osim uživanja u dobrom vinu i pekarskim proizvodima, ova manifestacija je i privrednog karaktera, jer ima za cilj da promoviše uspešne vinarije.\nKompanija Don don predstavila se zvanicama svojim pekarskim proizvodima, a za tu priliku pekari iz Proizvodne jedinice Pudarci pripremili su i slavske pogače.\nPredstavnici Britansko – srpske privredne komore, članice Udruženja Poslovnih žena Srbije, konzul turske ambasade Barccin Kurudzu Orucc, istakli su da im se naročito dopao čin primanja novih članova u Vinski Viteški Red.\nLisa Brown i predsednik Vinskog Viteškog reda Sveti Georgije i Aleksanda Kojić istakli su da će i dalje nastaviti da promovišu Vinski Red, srpska vina, kao i domaće preduzetnike iz Srbije.\nAleksandra Đurišić iz kompanije Don Don je istakla da se raduje ovakvim manifestacijama i da je uvek lepo biti tamo gde su uspešni. Pohvalila je domaće vinare i istakla da su dobro vino i vrhunski hleb tradicionalno dobar spoj, te da se nada da će se ovako lepa druženja dešavati i u budućnosti.


Željeznice Republike Srpske kao suorganizator bile su domaćin drugog dana manifestacije „Dani saobraćaja RS“. Organizovana je poseta radionicama za održavanje šinskih vozila u Doboju gde su prisutni imali priliku upoznati se sa redovnim poslovima željezničkih radionica ali i planovima i novitetima u okviru aktivnosti na održavanju šinskih vozila.\nUkupna promocija saobraćaja, naučno – stručne konferencije i aktivnosti koje su bile namenjene mladima u okviru manifestacije „Dani saobraćaja RS“ imale su za cilj promotivnu podršku u okviru razvoja saobraćaja, rekao je prilikom posetedobojskim radionicama za održavanje šinskih vozila ministar nauke i tehnologije RS Jasmin Komić.- Prvi put sam u poseti radionicama za održavanje šinskih vozila u Doboju i kao čovek koji se svakodnevno u okviru svojih poslova upoznaje sa mogućnostimaDani saobracaja_RS-2 novih tehnoloških rešenja,drago mi je da sam danas posetio jednu od najboljih radionica na području Bosne i Hercegovine. Nastojanje i aktivnosti Željeznica Republike Srpske da idu napred u okviru svojih poslova, ministarstvo nauke i tehnologije svakako podržava. Tu pre svega mislim na veliki značaj održavanja i ulaganja u vozni park koji svakako ima uticaj i na veću bezbednost u okviru željezničkog saobraćaja, rekao je tokom posete radionicama u Doboju ministar nauke i tehnologije RS Jasmin Komić.\nDirektor sekcije za održavanje šinskih vozila u Doboju Željko Stojaković istakao je ovom prilikom da Željeznice RS kaosistem koji je uređen zakonima, uputstvima i pravilnicima i u kome su pored prostora za funkcionisanje radionica, obezbeđeni adekvatni kadrovi, rezervni delovi i mašine koje su neophodne za rad, beleže i podatke da u poslednjih petnaest godina nije dolazilo do težih željezničkih nesreća. To pokazuje da svoj posao obavljamo stručno i profesionalno, rekao je Stojaković upoznajući prisutne sa svakodnevnim poslovima i mogućnostima sekcije za održavanje šinskih vozila.\nDani saobracaja_RS-3- U radionice u Doboju svakodnevno na popravke ulazi od šest do deset lokomotiva, koje izlaze kompletno spremne za normalno funkcionisanje u željezničkom saobraćaju.To je isključivo rezultat kvalitetnog rada i poštovanjapozitivnih propisa u uređenom sistemu kakav su ŽRS, istakao je direktor sekcije za održavanje šinskih vozila u Doboju Željko Stojaković.\nU poseti radionicama za održavanje šinskih vozila u Doboju boravili su i pomoćnik ministra za drumski saobraćaj Nataša Kostić, zamenik gradonačelnika grada Doboja Jasna Lukić,direktori i predstavnici Saobraćajnog fakulteta i srednje saobraćajno tehničke škole iz Doboja kao i učenici i studenti. Prisutni su u sekciji za održavanje šinskih vozila u Doboju posetili i izložbu digitalne fotografije sa željezničkom tematikom autora Dragan Rakića otpravnika vozova iz Novog Grada.


RAZGOVOR SA GRAĐANIMA: PDP u Kozarskoj Dubici poručio da će politiku prijetnji poslati u prošlost | Banjaluka.net\nRAZGOVOR SA GRAĐANIMA: PDP u Kozarskoj Dubici poručio da će politiku prijetnji poslati u prošlost\n„Vidimo i danas da je Kozarska Dubica nakon nekoliko godina ćutanja odlučila da progovori glasom naroda koji jasno kaže da Dubica hoće da bude slobodan grad“, rekao je predsjednik PDP-a Branislav Borenović tokom sinoćnjeg skupa „Razgovor sa građanima“ u Kozarskoj Dubici.\n„Politika prijetnji, tenzija, konflikta, zavrtanja ruku, osvete po tome da li neko pripada vladajućoj partiji ili ne, treba da bude prošlost u ovoj zemlji. Zato je jako važno da smo ovdje u Dubici, da razgovaramo sa građanima i da ih ohrabrimo u njihovoj namjeri da budu slobodni. Izuzetno nam je bitno da pružimo podršku i našem Opštinskom odboru, ali i svim građanima, jer ovo što se ovdje dešavalo posljednjih nekoliko dana je za svaku osudu. Takvu politiku ćemo poslati u prošlost već na narednim izborima“, rekao je Borenović, saopštio je PDP.\nPotpredsjednica PDP-a Jelena Trivić kaže da je rukovodstvo PDP-a, ovih dana kada je Kozarska Dubica u fokusu političkih dešavanja, odlučilo da dođe u tu opštinu i pošalje poruku da će braniti demokratiju u svakom mjestu u Republici Srpskoj:\n„Bilo kakav vid političkih pritisaka, što je navikla da radi ova vlast, nećemo dozvoliti i odupiraćemo se tome koliko nam opozicioni politički kapaciteti dozvoljavaju. Tu smo i da razgovaramo sa našim narodom, da čujemo njihovo mišljenje o našim politikama, ali i da poručimo da ćemo politički vandalizam, bahatost i sve negativne pojave kojima svjedočimo, a uzrokuje ih vlast, uskoro poslati u prošlost“, poručila je Trivićeva.\nPerica Bundalo, predsjednik Opštinskog odbora u Kozarskoj Dubici i član Predsjedništva PDP-a istakao je da je Kozarska Dubica jedan od najljepših gradova u Republici Srpskoj, ali da je, nažalost, proces uništavanja te opštine počeo još krajem 2008. godine:\n„Tada je nova vlast, predvođena SNSD-om zatekla ukupne dugove, svih javnih preduzeća, ustanova i budžeta opštine od oko 2 miliona KM. Za ovih 13 godina ti dugovi su narasli na 40 miliona KM, odnosno 20 puta više. Mi smo i danas ovdje, da u razgovoru sa građanima izrazimo svoj protest i da kažemo da ovaj narod i ova opština zaslužuju bolju lokalnu vlast, ali i bolji i odgovorniji odnos republičkih vlasti“, rekao je Bundalo.


Vučić putuje u Sofiju, Brisel i Moskvu\nIzvor\tEXPRES oktobar 23, 2015\nBEOGRAD - Premijer Srbije Aleksandar Vučić najavio je da će u subotu otputovati u Sofiju gde će se sastati sa premijerima Bugarske i Rumunije, dan kasnije u Brisel na sastanak posvećen problemu migranata, a da narednog ponedeljka putuje u trodnevnu posetu Ruskoj Federaciji.\nKako je rekao juče novinarima u Madridu, gde je učestovovao na samitu šefova država i vlada iz redova Evropske narodne partije, on će u subotu u Sofiji razgovarati sa premijerom Bugarske Bojkom Borisovim i premijerom Rumunije Viktorom Pontom, o problemu izbeglica.\nVučić je podsetio da je već razgovarao sa premijerima Mađarske i Makedonije, Viktorom Orbanom i Nikolom Gruevskim.\n"Mislim da ćemo pre tog sastanka (u Briselu) uspeti mnogo toga da usaglasimo i verujem da ćemo doneti dobre zaključke u nedelju", rekao je Vučić.\nVučić će uz druge lidere zapadnog Balkana i neke lidere država-članica EU učestovati na sastanku o migrantskoj krizi koji je sazvao predsednik Evropske komisije Žan Klod Junker.\nPremijer Srbije najavio je i da u ponedeljak putuje u trodnevnu posetu Ruskoj Federaciji.\nOn će u Moskvi, kako se očekuje, razgovarati sa ruskim državnim vrhom i učestvovati na poslovom forumu.\n« Objavljena dokumenta da je Mali i dalje direktor ofšor firmi Dačić: Ostaće mrlja na odnosima sa Skopljem i Podgoricom »


Ovo su najuspješnije bh. firme u javnim nabavkama za 2016. godinu – Magazin Plus\nHome/Privreda/BiH/Ovo su najuspješnije bh. firme u javnim nabavkama za 2016. godinu\nMidhat Send an email 2017-01-11\nNa osnovu baze podataka portala Akta.ba i rubrike Dodjele ugovora u kojoj obrađujemo podatke iz službenih glasnika i sa stranice Agencije za javne nabavke BiH, tim portala napravio je analizu koje su to firme bile najuspješnije u provedenim postupcima javnih nabavki u protekloj 2016. godini.\nKada su u pitanju najunosniji sektori javnih nabavki po privrednim granama, prednjači sektor građevine i nekretnina kroz koji je prihodovano više od 3 milijardi KM. Slijede sektori razvojnih i poslovnih usluga, te transporta.\nBiH je potrebna kvalitetna reforma obrazovanja za brže i lakše zapošljavanje mladih


Rovčanin: Mora se voditi računa o svakom evru, neću dozvoliti rasipništvo u EPCG – Borba\nRovčanin: Mora se voditi računa o svakom evru, neću dozvoliti rasipništvo u EPCG\nRasipništvo u Elektroprivredi Crne Gore (EPCG) neću dozvoliti, niti tolerisati jer se mora voditi računa o svakom euru, saopštio je izvršni direktor EPCG, Nikola Rovčanin.\nNavodi, da bi Elektroprivreda bila spremna da se suoči sa svim izazovima koji stoje pred njom i bude u punom kapacitetu zamajac i predvodnik privrednog razvoja države, neophodno je da u svim segmentima unaprijedi poslovanje, prilagodi ga uslovima države u kojoj privrijeđuje i u saradnji sa Vladom Crne Gore otpočne investiciono ulaganje u nove energetske objekte.\n“U ovoj kompaniji, dok sam ja izvršni direktor, neće biti niti revanšizma niti bilo kakve diskriminacije po osnovu političke, vjerske, nacionalne ili bilo koje druge pripadnosti i to su principi kojih ćemo se držati i koje ćemo primjenjivati u radu”, kazao je Rovčanin.\nPrema njegovim riječima, svaki segment sistema koji dobro funkcioniše i ostvaruje rezultate biće podržan, ohrabren i ojačan da nastavi u pravcu daljeg unaprijeđenja rada.\n“Takođe, svaki segment koji ne zadovoljava i postiže nedovoljno dobre ili negativne rezultate biće, kao što je to prirodno, profesionalno i logično, promijenjen kako u organizacionom tako i u kadrovskom smislu. Poslovna politika kompanije biće u potpunosti na kolosjeku koji je trasirala nova Vlada Crne Gore u svim segmentima, a taj smjer je jedina garancija unaprijeđenja i ubrzanog puta ka punopravnom članstvu naše zemlje u EU”, rekao je izvršni direktor EPCG.\nKako dodaje, nastavljaju sa subvencijama za socijalno ugrožene kategorije stanovništva kao i sa popustom za redovnost plaćanja.\n“Zalagaću se da strateški cilj kompanije mora biti adekvatno praćenje socioekonomske situacije građana, tako da ćemo i u tom smjeru donositi odluke o uspostavljanju balansa između tržišnih cijena na berzi i socioekonomske situacije, naročito vodeći računa o kategorijama osjetljivih potrošača”, kazao je Rovčanin.\nKako dodaje, ono što naročito građani očekuju od njih, otvoriće temu preispitivanja politike subvencija za električnu energiju iz obnovljivih izvora energije i ostalih naknada koje opterećuju račune u zoni nadležnosti i u saradnji sa državnim organima, kako bi došli do najboljih mogućih rješenja.\n“Moram da konstatujem da je termoelektrana ‘Pljevlja’ dovedena pred gašenje i u takvom statusu ostavljena novom rukovodstvu. U skladu sa članom 73 Zakona o industrijskim emisijama obavijestio sam Ministarstvo kapitalnih investicija o broju radnih sati TE za 2020. godinu, kao i zbirno od 2018. godine”, napominje Rovčanin.\nIstiče, da je termoelektrana “Pljevlja” temelj i oslonac našeg energetskog sistema i ona mora da nastavi sa radom.\n“O njenom značaju najbolje govore činjenice, da ukoliko bi recimo prestala sa radom u ovoj godini, EPCG bi morala da uveze oko 70 miliona eura električne energije kako bi pokrila predviđenu potrošnju konzuma, a uz dodatne troškove prekograničnih prenosnih kapaciteta, taj iznos bi dostigao i okvirno 80 miliona eura”, navodi izvršni direktor EPCG.\nRovčanin očekuje pozitivan ishod razgovora nadležnog ministarstva sa Energetskom zajednicom upravo u periodu redovnog godišnjeg remnota TE “Pljevlja”, koji je počeo 1. aprila i traje do 1. juna i kada se ona nalazi van pogona, nakon čega bi se obezbijedio nastavak rada i dodatni radni sati.\n“Optimizam temeljim na razumijevanju, značaju TE ‘Pljevlja’, izuzetno negativnim posljedicama i efektima njenog gašenja, ali i činjenici da je globalna pandemija koja je proglašena od strane SZO 11. marta 2020. godine negativno uticala i na početak implementacije projekta ekološke rekonstrukcije TE ‘Pljevlja'”, kazao je Rovčanin.\nPolako se ulazi u realizaciju projekta ekološke rekonstrukcije, kako kaže, i uskoro će biti ozvaničen početak radova.\n“Uvjeren sam da će termoelektrana “Pljevlja” biti najmodernija i sa jedinstvenom tehnologijom u regionu. U skladu sa ugovorenim obavezama završetak radova očekujem u julu 2022. godine”, rekao je Rovčanin.\nPrema njegovim riječima, izgradnja novih energetskih objekata sa akcentom na razvoju obnovljivih izvora energije, glavni je cilj novog rukovodstva EPCG.\n“Tu nema i ne smije biti dileme. Isto tako, u fokusu naše pažnje je i nastavak revitalizacije postojećih kapaciteta. Jednostavno, moramo sve uraditi da modernizujemo kompaniju, a njeno poslovanje uskladimo sa najvećim evropskim standardima”, ističe Rovčanin.\nS obzirom na to, kako napominje, da u njihovoj viziji razvoja EPCG dominira razvoj obnovljivih izvora energije, moraju ubrzati dinamiku aktivnosti na projektima izgradnje vjetro parka “Gvozd” i solarne elektrane “Briska Gora”.\n“Početak izgradnje farme vjetrogeneratora na Gvozdu predviđen je za ovu godinu, a njen završetak 18 mjeseci nakon ulaska u realizaciju projekta. Tu smo već uspostavili preliminarnu saradnju sa Evropskom bankom za obnovu i razvoj (EBRD) kako bi se obezbijedila potrebna sredstva za realizaciju projekta”, navodi Rovčanin.\nIzvršni direktor EPCG, se nada da će uspjeti u realizaciji projekta solarne elektrane “Briska Gora”, gdje im je jako važna saradnja sa Vladom, resornim ministarstvom i ulcinjskom lokalnom samoupravom.\n“Realizacijom ova dva projekta dobili bismo dodatnih između 100 i 250 MW instalisane snage, što će bez sumnje generisati dalji razvoj ne samo naše kompanije i elektroenergetskog sistema, nego i države u cjelini. Podsjećam da je planirana snaga VE “Gvozd” 54,6 MW sa godišnjom prozvodnjom oko 150 GWh električne energije, što je dovoljno za pokrivanje potrošnje oko 25 hiljada domaćinstava. Na Briskoj Gori je planirana fazna izgradnja elektrane i to prva faza sa minimalnom instalisanom snagom od 50 MW i druga do ukupno planirane instalisane snage veće od 200 MW” , kazao je Rovčanin.\nNapominje, da ne treba zaboraviti ni projekat buduće HE “Komarnica” za koji je EPCG dobila koncesiju.\n“Važan posao očekuje nas i u nastavku revitalizacije naših hidroenergetskih objekata. Ove godine u HE ‘Perućica’ biće rekonstruisana i posljednja dva generatora i nastavljena montaža preostala tri trafo bloka. Moramo raditi i na povećanju instalisane snage ‘Perućice’ kroz ugradnju osmog agregata. U HE ‘Piva’ predstoji kapitalna rekonstukcija agregata A3. Cilj je jasan, sve naše elektrane moraju biti pogonski spremne i pouzdane kako bi i u narednom periodu mogle da odgovore potrebama i zahtjevima elektroenergetskog sistema i donose profit kompaniji”, navodi Rovčanin.\nTvrdi, da zna koliko je važna i realizacija projekta fazne rekultivacije deponije šljake i pepela na Maljevcu i koliko će značiti to što će uskoro na toj lokaciji biti uređeni park sa svim sadržajima i preko 45 hiljada sadnica.\n“Smatrao sam, na samom početku angažmana, da je od presudne važnosti da kompanija popravi imidž i usmjeri se na domaćinsko poslovanje, pa sam na tom planu u prvoj nedjelji dužnosti sproveo set mjera na racionalizaciji poslovanja. Zatekao sam vozni park koji je brojao 130 vozila, sa godišnjim troškovima za gorivo od 200 000 evra, i nekoliko luksuznih vozila koja su nabavljanja po ličnim prohtjevima pojedinaca, a čija cijena je dostizala čak 70 000 evra”, ističe Rovčanin.\nNakon odluke o racionalizaciji 60 vozila je parkirano, kako dodaje, odnosno mogu se koristiti isključivo u toku radnog vremena, a za 18 automobila je pokrenuo postupak prodaje.\n“Troškovi reprezentacije za 2020. godinu iznosili su oko 58 000 evra, pa sam za tekuću godinu donio novu odluku gdje sam ovu vrstu utoška ograničio na 16 500 evra, što je iznos usklađen sa stvarnim potrebama. U prethodnoj godini, koja je bila izborna, kompanija je na donacije i sponzorstva izdvojila oko 1,4 miliona evra. Ovi iznosi se moraju drastično smanjiti, a društvena odgovornost kompanije demonstrirati dominantno kroz pomoć zdravstvenom sistemu, što sam i učinio donacijom od 15 000 evra Opštoj bolnici u Pljevljima”, navodi Rovčanin.\nKazao je da je otklonjena nezakonitost u radu koja je trajala 20 mjeseci i smijenjen je izvršni rukovodilac koji je pokrivao dvije funkcije i istovremeno bio sam sebi hijerarhijski nadređen.\nKako ističe, u prvoj nedelji radnog angažmana obavio je razgovor sa predstavnicima sindikalne organizacije i nakon konstruktivne diskusije postigli su dogovor da u narednom mjesecu izmijene pojedinačni kolektivni ugovor i izađu u susret zahtjevima zaposlenih za ostvarivanje prava na koja čekaju već nekoliko godina.\n“Nakon uvida u stanje objekata kompanije, pokrenuo sam inicijativu za adaptaciju i rekonstrukciju objekata – naplatnih punktova širom Crne Gore, koji se nalaze u stanju koje narušava ugled kompanije. Nedopustivo je da kladionice imaju uređenije prilaze i objekte, od kojih su pojedini u vlasništvu ili koje koristi najjača državna kompanija”, napominje Rovčanin.\nIzvršni direktor EPCG tvrdi, da su za prve tri nedjelje poslovanja novog rukovodstva povećali nivo transparentnosti i vidljivosti u radu kompanije, što će biti praksa i ubuduće.\n“U toku je realizacija pilot projekta kojim pokrećemo sopstvenu proizvodnju video i foto sadržaja za potrebe kompanije, čime ćemo postići dodatne uštede. U saradnji sa Vladom Crne Gore realizovali smo projekat čijom je realizacijom 380 000 građana uz račun dobilo i sve neophodne informacije o vakcinaciji protiv COVID -19. Uskoro ćemo u cilju prevencije pandemije realizovati projekat pojačanih higijenskih mjera i nadzora u svim objektima Elektroprivrede Crne Gore. Pred kompanijom stoje ozbiljni izazovi. Nastavljamo odgovorno, predano i posvećeno u interesu svih građana Crne Gore”, zaključio je Rovčanin.\nBORBA otkriva: Specijalni tužilac Saša Čađenović dobio stan od države dok je vodio lažni predmet “državni udar”!


Politika\t12.05.2018 15:04\n„Ideja o helikopteru koji nadleće nebo druge planete je uzbuđujuća”, saopštila je NASA.\nPre nedelju dana, NASA je lansirala na Mars raketu „Insajt” u kojoj se nalazi čip sa 2.429.807 imena ljudi sa Zemlje, među kojima je i 2.835 imena osoba iz Srbije koje su poslale podatke putem sajta NASA.\nNa sajtu američke agencije za istraživanje svemira objavljeno je da je nakon predatih skoro 2,5 miliona „bording pasova”, registracija okončana i da se sletanje robota na površinu Crvene planete očekuje u novembru.\n„Insajt” je deo programa NASA čija je misija sletanje robota proizvedenog za kretanje na površini Meseca ili Marsa. Svrha ove misije je istraživanje i otkrivanje procesa koji su oblikovali planete Sunčevog sistema pre više od 4,5 milijardi godina, javlja Bi-Bi-Si a prenosi Tanjug.


Razgovarali smo sa svima koji odlučuju o Srbiji - ebart\nRazgovarali smo sa svima koji odlučuju o Srbiji\n05. Jun 2015. godine\nU Vašingtonu smo razgovarali sa svima koji odlučuju o Srbiji i Jugoistočnoj Evropi, izjavio je za B92 premijer Aleksandar Vučić na kraju posete SAD.\nVučić je rekao i da samo neozbiljni ljudi mogu da komentarišu da sastanci u Vašingtonu nisu toliko važni i da to nije nivo na kojem bi jedan premijer trebalo da razgovara.\n"Ja sam došao na poziv potpredsednika SAD Džozefa Bajdena. Nažalost, on je imao porodičnu tragediju, umro mu je sin. U subotu će biti sahrana, tako da će gospodin Bajden tek od ponedeljka ponovo biti u Vašingtonu", rekao je Vučić.\nVučić kaže da, bez obzira na to što se nije sastao sa Džozefom Bajdenom, srpska delegacija je imala sve važne sastanke.\n"Razgovarali smo sa svima ostalima, sa Suzan Rajs, koja je treći čovek Amerike i da tako kažem prva žena sveta zajedno sa Angelom Merkel. Da ne govorimo o Entoniju Blinkenu, koji je trenutno državni sekretar pošto je Džon Keri u bolnici. Rekao bih da smo imali sastanke i sa svim važnim senatorima i kongresmenima. Prosto, imali smo sve važne sastanke. Nisu uvek bili laki, ali mislim da Srbija danas uživa mnogo veći ugled neko pre tri godine", naveo je Vučić.\nSrpski premijer ističe da mnoge stvari koje su se videle u Vašingtonu i na tehničkom nivou jasno govore o drugačijem odnosu i drugačijem ponašanju prema Srbiji, kako je rekao, "do toga da vas zvanično prime u Beloj kući što nikada u principu sa Srbijom nisu radili".\n"Oni poštuju ekonomske reforme Srbije, oni poštuju političku stabilnost za koju se Srbija u regionu borila. Oni naravno imaju zahteve na bilateralnom nivou do slučaja Bitići i paljena ambasade, to su najvažniji, do nekih drugih stvari na našem evropskom putu. Kad razgovarate sa takvom svetskom silom znate i svoje mesto i štitite svoje nacionalne i državne interese i gledate kako da sačuvate Srbiju na najbolji način", rekao je Vučić.\nVučić smatra da je u Vašingtonu Srbija apsolutno dobila političku podršku za otvaranje prvih poglavlja u pregovrima sa EU.\n"Ono što sam čuo danas od zamenika državnog sekretara Entonija Blinkena, od pomoćnice američkog državnog sekretara za Evropu i Evroaziju Viktorije Nuland to je da će Amerikanci podržati otvaranje prvih poglavlja za Srbiju. Mi nismo tražili novac, mi ćemo novac sami da zaradimo. Videli ste da sam i danas rekao da mi nećemo da priznamo nezavisnost Kosova, nisam krio naše stavove, ali sam takođe ponosan na činjenicu da Srbija danas uživa veći ugled i da ćemo imati podršku SAD. Uz podršku SAD mnogo toga više možemo da ostvarimo uz dolazak većeg broja njihovih investitora u Srbiji", rekao je Vučić.


Građevinari od juna u fokusu Poreske uprave | Privredna komora Crne Gore\nU Privrednoj komori Crne Gore 26. maja 2020. godine organizovan je sastanak predstavnika građevinske industrije i Poreske uprave. Tema je bila realizacija programa za obezbjeđenje poštovanja poreskih propisa od strane obveznika iz ove djelatnosti.\nPredstavnici Poreske uprave pojasnili su da program proizilazi iz kampanje, koja se već drugu godinu sprovodi po smjernicama MMF-a. Istakli su da građevinska industrija predstavlja jednu od vodećih privrednih grana u Crnoj Gori, te da posjeduje značajan potencijal za ekonomski i fiskalni rast, ali i nosi velike rizike vezane za nepoštovanje poreskih propisa. Poreska uprava je analizirala rizike u ovoj djelatnosti i utvrdila da dio poreskih obveznika posluje u sivoj zoni, zbog čega država gubi značajne fiskalne prihode.\nOd početka juna počeće kontrole i to najprije fizičkih lica na primorju, pa zatim i pravnih i njome će biti obuhvaćene građevinske firme, projektanti i agencije koje se bave prodajom nepokretnosti. Posebno će se voditi računa o građevinarima koji do sada nijesu bili obuhvaćeni inspekcijskim kontrolama, te tamo gdje postoji rizik od zastarijevanja fiskalnih potraživanja koja se odnose na porez na dobit, PDV i doprinose.\nU fokusu pažnje Poreske uprave biće i kontrola regularnosti poslovanja sa aspekta registracije djelatnosti, prijave zaposlenih i isplate zarada, korišćenja prava na povraćaj PDV kredita i raspolaganja novčanim sredstvima.\nSprovođenje programa doprinijeće povećanju broja obveznika registrovanih u građevinskoj industriji, te uspostavljanju kvalitetnijeg poslovnog ambijenta i sankcionisanju nelojalne konkurencije.\nPredstavnici građevinskog sektora su tokom razgovora sa predstavnicima Poreske uprave ukazali na potencijalne neregularnosti koje mogu biti predmet posebne pažnje inspektora.\nOvo je bio samo prvi sastanak na ovu temu u Privrednoj komori. Očekuje se da će aktivnosti Poreske uprave u građevinskom sektoru biti razmotrene u širem sazivu privrednika i predstavnika institucija.\nU radu sastanka učestvovali su potpredsjednik Privredne komore Danilo Gvozdenović, sekretar Odbora građevinarstva i industrije građevinskih materijala Balša Rakčević, predstavnice Poreske uprave Tinka Kontić, pomoćnica direktora, Odsjek za inspekcijski nadzor Podgorica, Gordana Pejović, pomoćnica direktora, Sektor za poreske obaveze, te privrednici iz kompanija Zetagradnja – izvršni direktor Željko Vučeković i finansijski Jelena Krstajić, vlasnik Razvršja Saša Leković, Radovan Kovačević iz Korminga, iz kompanije Čelebić Ana Boričić sektor za plan i analizu, iz kompanije Arming Branka Pejović pravni sektor i Slavica Čukić finansijski sektor Normal Company.\nInformativna sesija#1 Regionalnog Challenge Fonda u Crnoj Gori


22:42 21 Januar 2020\nNema prepreka za izgradnju „Severnog toka 2“: Gasovod do kraja godine\nIzgradnja gasovoda „Severni tok 2“ biće realizovana do kraja godine, izjavio je šef „Gasproma“ Aleksej Miler.\nDirektor OMV-a otkriva šta je za EU mnogo opasnije od Rusije\nRusija ne može da razdeli Evropsku uniju. Raskol u EU moguć je samo u slučaju da taj savez ne uspe da reši svoje unutrašnje probleme, smatra direktor austrijskog energetskog koncerna OMV Rajner Zele.\nKremlj se kategorički ne slaže sa stavom da će gasovod „Severni tok 2“ povećati zavisnost Evropske unije od Rusije — projekat je isplativ obema stranama, izjavio je portparol ruskog predsednika Dmitrij Peskov.\nAmerikanci besni zbog „Severnog toka 2“ dodatno naoružavaju Ukrajinu


Privedena četiri vozača u alkoholisanom stanju u Leskovcu i Vlasotincu, bicklista pijan udario u motoristu - JuGmedia\nPripadnici Ministarstva unutrašnjih poslova u Leskovcu i Vlasotincu, u toku vikenda, zadržali su dvojicu vozača pod dejstvom alkohola, jednog koji je odbio da se alkotestira i jednog koji je vozio pod dejstvom psihoaktivnih supstanci.\nPolicija je u Vlasotincu, u redovnoj kontroli, zaustavila dvadesetogodišnjeg vozača „audija“ koji je vozio sa 1,47 promila alkohola u organizmu, kao i tridesetdevetogodišnjeg vozača „pežoa“ koji je odbio da se alkotestira.\nU Leskovcu je zadržan pedesettrogodišnji muškarac koji se, vozeći bicikl sa 1,62 promila alkohola u organizmu, sudario sa motociklistom.\nLeskovačka saobraćajna policija iz saobraćaja je isključila i dvadesetšestogodišnjeg vozača „frilendera“ koji je vozilom upravljao pod dejstvom kokaina.\nProtiv svih vozača biće podnete prekršajne prijave po Zakonu o bezbednosti saobraćaja na putevima.


Srpski reprezentativci otputovali u Džakartu – RUR Esports\nHome - eSports - Srpski reprezentativci otputovali u Džakartu\nBy Sawovsky 04/10/2016\nNaša reprezentacija je danas krenula na 8. IeSF World Championship u Džakarti (Indonezija), gde će imati težak zadatak da odbrani titulu svetskih šampiona koju je naša reprezentacija uzela prošle godine.\nSrpski tim čine timovi Dementirani drugari -League Of Legends, iNation – Counter Strike i Hearthstone igrač Milan “Satara” Satarić.\nUčesnici su osvajači nacionalnih šampionata u svojim igrama koje je organizovala Srpska e-Sport Asocijacija (SeSA) u saradnji sa partnerima. Klan RUR je organizovao nacionalni Hearthstone šampionat, Fortuna Gaming je organizovala League of Legends događaj, dok je e-Frag napravio srpsku CS: GO ligu.\nOve godine na svetskom šampionatu boriće se 480 takmičara iz 37 zemalja, a Srbija će pokušati da odbrani titulu šampiona koju je prošle godine osvojila u Koreji.\nIeSF (International e-sports federation) je ovog leta najavio saradnju sa sa vodećom kineskom korporacijom Alibaba group, koja planira da uloži 150 miliona dolara ove godine u esports, i prvi plodovi te saradnje će se videti već u Džakarti.\nTakmičenje traje od 6. do 9. oktobra, a mečeve možete pratiti na zvaničnom International e-Sports Federation kanalu – www.twitch.tv/iesf_tv\nObjavljen format i satnica za TWC 2016 u Beogradu\nOTK Worgen je možda mrtav, ali tu je “zamena”\nIntervju sa Vladom ”Cold Heart” Stankovićem – reprezentativcem…\nZavršen IRL šampionat – Srbija ima nove predstavnike…


Obraćanje zvaničnika povodom Dana srpskog jedinstva, slobode i nacionalne zastave - FILTER\nObraćanje zvaničnika povodom Dana srpskog jedinstva, slobode i nacionalne zastave\nPredsjednik Srbije Aleksandar Vučić istakao je večeras, na centralnoj manifestaciji obilježavanja Dana srpskoj jedinstva, slobode i nacionalne zastave, da se radi o prazniku identiteta, koji jasno govori ko smo, odakle dolazimo i gdje idemo.\n„Junaci kojima je poveren zadataka da se staraju o zastavi prošli su sve bitke Balkanskog rata, i Prvog svetskog rata da bi na današnji dan jurišajući pod tim barjacima krenuli u proboj Solunskog fronta. Slava našim velikim srpskim junacima, Našim precima junacima Kolubare, Cera, Kumanova, nosiocima Karađorđeve zvezde, albanske spomenice”, naglasio je on.\n„Njih nije bilo, ali zastava uvek jeste. Zbog njih i svih drugih koji su pod tom zastavom i slavu, dali živote danas obeležavamo Dan srpskog jedinstva, slobode i nacionalne zastave”, poručio je on.\nVučić je istakao da je to praznik našeg identiteta, onog u kojem se sjedinjuju jezik, kultura tradicija i vjera, ali i vrijednosti cijelog društva, koji čine jednu državu civilizovanom, uređenom, sposobnom da pamti ali i da zna zašto i sta joj je činiti.\nCitatom Alekse Šantića “svuda tam gdje je duša koja, tamo je meni otadadžbina moja”, srpski član Predsjedništva BiH Milorad Dodik je počeo obraćanje na svečanom obilježavanju Dana srpskog jedinstva, zastave i slobode na Savskom trgu u Beogradu.\nPozdravio je sve prisutne i posebno zahvalio predsjedniku Aleksandru Vučiću na naporu koji je, kako je rekao, uložio da bi ih sve okupio večeras.\n“Braćo i sestre, jedinstvo smo uvijek pokazivali u najtežim istorijskim trenucima i to je odredilo naš karakter koji se razlikuje od drugih koji su olako prihvatili podanište i tutorstvo i one 1389., i 1914., kao i 1941. i 1999”, rekao je Dodik i poručio da su za razliku od njih “Srbi branili svoju slobodu uvjereni da će biti teško”.\nProlazili smo, kazao je, golgote, ali nismo dali slobodu, jer Srbi ne mogu da žive bez slobode Srbi ne mogu da žive bez slobode i zato smo “mi u Republici Srpskoj ponosni na činjenicu da smo različiti od drugih, ako smo različiti”.\n“Republika Srpska je ponosna što je danas usvojila Zakon o očuvanju jezika i ćiriličnog pisma”, rekao je Dodik i pozvao predsjednika Vučića da, kako je kazao, “proizvodi svake godine ovako moćnu manifestaciju našeg jedinstva…”.\n“Ja sam Srbin, pravoslavac, govorim srpski, pišem ćirilicom moja krsna slava je Đurđevdan, i ništa me ne indentifikuje sa rječju Bosanac”, kazao je Dodik.\n“Mi smo Srbi koji kroz vijekove gradio svoj identitet, čuvajući, jezik pismo i krsnu slavu “, naveo je Dodik.\nUpitao je čime Srbi izazivaju neke druge koji se uvijek nešto ljute i prigovaraju nam.\n“Mi se ponašamo jednostavno i normalno, ne želimo ništa tuđe, ne želimo nikoga da mijenjamo, da asimilujemo…”, rekao je i dodao da Srbi hoće da vode jedinstvenu politiku srpskog naroda.\nDodik je rekao da poruka koja dolazi iz Srbije i Vučića u Srpsku je da “više nikada neće biti Oluje”, a da je strategija odbrane da Srbija mora da štiti Srbe gdje god da žive.\nSrbi iz Republike Srpske, poručio je Dodik, vole Srbiju i zagledani su u nju.\n“Naša zemlja nije BiH, naša zemlja je Srbija i uvjeren sam da su Srbi stradanjem doprinijeli da ovaj vijek našeg ujedinjenja i našeg jedinstva – počinjemo ovako”.\nPoručio je da Srbi ne pozivaju na puške i i topove, već na mir, saradnju i uvažavanje.\n“Republika Srpska je srpska zemlja, živimo je kao državu, što ona po svemu jeste, po teritoriji, svom narodnu i izvršnoj vlasti. To što nema stolicu u UN vjerujem da ćemo jednog dana i to prevazići”, naveo je Dodik.\nPoručio je da Srbi hoće jedinstvo u miru i sa drugima, Bošnjacima, Hrvatima i ostalima, ali nemojte nam, kazao je, braniti da obilježavamo naše praznike i ne dirajte nam svetinje.\n“Vučić je uspio da Srbiju podigne na viši nivo da bude jaka i to je znak da moraju da nas napadaju – njega, mene i sve Srbe. Srbi su svijesni sebe, ovo je naša zemlja, ovo su naše države, ali svi drugi mogu da žive i u Srbiji i u Srpskoj”, poručio je Dodik.\nPatrijarh SPC Porfirije večeras je u Beogradu, na centralnoj svečanosti obilježavanja Dana srpskog jedinstva, slobode i nacionalne zastave, na Savskom trgu kod spomenika Stefanu Nemanji, pozvao srpski narod da bude jedinstven i građane da nikad ne budu vođeni sebičnim i sitnim strastima i interesima, kao i da ne budu suprotstavljeni jedini drugima.\n“Molim se Bogu na današnji dan sa svima vama saobranima da nikada ne budemo pokretani sebični i sitnim strasti i interesima, da ne budemo nasuprot jedini drugima već da budemo jedno u sebi i među sobom, a onda da gradimo i jedinstvo sa svima”, poručio je patrijarh srpski u prisustvu predsjednika Aleksandra Vučića i državnog vrha Srbije, kao i člana Predsjedništva BiH Milorada Dodika.\nPoglavar SPC je istakao da nije važno koliko ćemo uspijeti već da budemo na tom putu – da uredimo sebe i svoj dom i da kao takvi pokušamo da budemo dobar primjer i ugled svima u dobru i vrlini, nezavisno od toga šta nam drugi misle i čine.\nPatrijarh je, takođe, poručio da jedinstvo naroda ne smije biti zasonovano ni na sebičnim interesima, na tome da se zatvorimo u sebe i odvojimo od drugih, jer bismo tako bili u konfliktu sa njima.\nTags: Aleksandar Vučić Dan srpskog jedinstva Milorad Dodik patrijarh srpski Porfirije\nPrethodna Direktor Instituta za javno zdravstvo RS u bjekstvu\nSledeća Srpska bogatija za 44 bebe


Premijer Srbije svečano dočekao premijera Mađarske – Info Centar Juga\nPredsednik Vlade Republike Srbije Aleksandar Vučić dočekao je danas na Aerodromu „Konstantin Veliki“ u Nišu delegaciju Vlade Mađarske, koju predvodi premijer Viktor Orban, uz počasnu gardu i intoniranje himni dveju zemalja.\nPremijera Mađarske i članove njegovog kabineta, koji će boraviti u dvodnevnoj poseti Srbiji, dočekali su i ministri u Vladi Srbije, kao i predsednik Skupštine Vojvodine Ištvan Pastor.\nZa ponedeljak je predviđen obilazak deonice „Prosek– Bancarevo“ na istočnom kraku Koridora 10, zatim sastanak premijera dveju zemalja i bilateralni susreti ministara vlada Srbije i Mađarske.\nPotom će biti održana zajednička sednica Vlade Srbije i Vlade Mađarske, svečano potpisivanje sporazuma i konferencija za novinare premijera Vučića i Orbana.\nPremijeri dveju zemalja će, takođe, učestvovati na Biznis forumu u organizaciji Privredne komore Srbije i Nacionalne trgovinske kuće Mađarske.\nPoslovni forum Srbija–Mađarska okupiće više od 170 kompanija iz dve države, a učesnicima skupa obratiće se i predsednik Privredne komore Srbije Marko Čadež i direktor Nacionalne trgovinske kuće Mađarske Žanet Duščaj-Ola.\nSektori koji će biti zastupljeni su poljoprivreda, prehrambena industrija, IKT, farmacija, hemijska industrija, građevina, energetika, zaštita životne sredine i obnovljivi izvori energije, mašinstvo, tekstil i sektor proizvodnje nameštaja.\nPredsednik Vlade Republike Srbije Aleksandar Vučić i predsednik Vlade Mađarske Viktor Orban prošetali su večeras centrom Niša, gde će sutra biti održana zajednička sednica vlada dveju zemalja.\nVučić i Orban obišli su Nišku tvrđavu i centar grada, gde su razgovarali sa građanima.\nOni su takođe posetili i Gradsku kuću, gde je priređena izložba fotografija njihovih ranijih susreta i prigodan muzički program.\nUhapšene tri osobe zbog krijumčarenja ilegalnih migranata.


TSS Tour za seniore i juniore počinje 30. maja - SPORTSKI ŽURNAL\nTSS Tour za seniore i juniore počinje 30. maja\nU konkurenciji seniora od 30. maja startuje serija od šest turnira koji će se igrati za novčane nagrade, a fond nagrada za muškarce iznosi 2.550 evra, dok je za žene 1.835 evra\nTeniski savez Srbije (TSS) saopštio je danas da će od 30. maja startovati TSS TOUR, serija turnira za seniore i juniore sa novčanim nagradama.\nITF i „Tenis Europe“ su doneli odluku da se pocetak takmičenja na međunarodnim turnirima u svim konkurencijama odlaže do 31. jula, a kako je saopšteno iz TSS, radna grupa koju je formirao predsednik Teniskog saveza Srbije u saradnji sa stručnim i takmičarskim odborom donela je mere koje bi trebalo da igračima omoguće da prevaziđu situaciju u kojoj se sada nalaze.\nU konkurenciji seniora od 30. maja startuje serija od šest turnira koji će se igrati za novčane nagrade, a fond nagrada za muškarce iznosi 2.550 evra, dok je za žene 1.835 evra.\nU žrebu za glavni turnir biće 28 igrača, a za kvalifikacije 64, a osam najboljih u obe konkurencije nastupaće na Mastersu koji će se igrati od 14. do 16. avgusta na terenima Teniskog centra Novak.\nPored seniora, TSS će organizovati i seriju ciklusnih turnira (tri turnira i Masters) u konkurencijama od 12 do 18 godina, a i ova serija turnira kreće od krajem maja, dok je Masters za ove cikluse predviđen od 17. do 19. jula.\nTakmičarski odbor TSS danas će raspisati konkurs za organizaciju ovih turnira, a kalendar takmičenja ce biti objavljen do kraja nedelje.


Podsećajući na 80 godina tradicije Beogradskog sajma, generalna direktorka ove kompanije Danka Selić je preporučila izložbu iz istorijata Sajma, „koja je svedočanstvo uspešnih poslovnih godina, od 1937. godine, kada je održana prva manifestacija, pa sve do danas“. Izložba fotografija i dokumenata na otvorenom prostoru prikazuje Beogradski sajam od početka gradnje prvih paviljona na levoj obali Save, leta 1937, do današnjih dana. Izložbena postavka, koja će na tom mestu ostati sve do 20. septembra, svedoči o najrazličitijim, vrhunskim sajamskim, kulturnim, muzičkim, sportskim, modnim, edukativnim događajima u halama Beogradskog sajma, ali i svetski poznatim imenima koja su posetioci tamo imali prilike da vide, čuju i upoznaju.\n„Osamdeset godina Beogradskog sajma, osnovanog upravo na današnji dan, veliki je jubilej, to je izuzetna tradicija kojom se ponosimo, ali koja nas i obavezuje. Za nama su pozitivni i ohrabrujući rezultati, a sve je to ono što nas čini najperspektivnijom sajamskom institucijom u ovom delu Evrope“, rekla je Danka Selić.\nU skladu sa jednom od svojih najizrazitijih istorijskih uloga – obrazovnom i humanitarnom – Beogradski sajam je potom uručio novčanu donaciju OŠ „Dobrinka Bogdanović“ iz sela Strelac, opština Babušnica, simbolično motivišući ovaj nerazvijeni deo Srbije da bude deo sveta sa kojim sve nas Sajam već 80 godina.\nI Nemanja Berić, predsednik Skupštine gradske opštine Savski venac, opštine na kojoj se Beogradski sajam nalazi, čestitao je domaćinima veliki jubilej, izražavajući ponos što se Sajam nalazi na teritoriji baš ove opštine. „S obzirom na to da je Beogradski sajam mesto koje je, kako domaćini kažu, video ceo svet, verujemo da će Sajam to biti i u budućnosti“, rekao je on.\nOva simbolična svečanost završena je druženjem domaćina, gostiju i predstavnika medija u obližnjem restoranu „Savanova“ na Savskoj promenadi, za koju je planovima u vezi sa „Beogradom na vodi“, kao jednim od novih simbola novog Beograda, predviđeno da u najskorijoj budućnosti dovede šetače i do samog praga Beogradskog sajma, navodi se u saopštenju Press službe Beogradskog sajma izdatom 11 . septembra.


Sutra počinje vakcinacija u firmama na području TK - Tuzlanska informativna agencija\nU okviru zajedničke akcije koju su pokrenuli Kantonalna privredna komora Tuzla i Zavod za javno zdravstvo Tuzlanskog kantona, počinje vakcinisanje protiv COVID-19 u privrednim subjektima na području Tuzlanskog kantona. Komora i Zavod su ranije pozvali sve privredne subjekte da animiraju svoje uposlene da se pravovremeno vakcinišu i da na taj način doprinesu obezbjeđenju sigurnog poslovnog okruženje i smanjenju mogućnosti uvođenja restriktivnih mjera u predstojećem zimskom periodu.\nS tim u vezi, već u petak, 17. septembra sa početkom u 9,oo sati, biće organizovano prvo grupno vakcinisanje u privrednim subjektima na području Tuzlanskog kantona. Prijavljeno je već desetak privrednih subjekata, prave se spiskovi i rasporedi vakcinisanja a prema planu i programu realizacije projekta, prva je firma “Grin” Gračanica. U prostorijama firme će biti organizovano vakcinisanje radnika a kada je u pitanju vrsta vakcine, još jednom podsjećamo da će se vakcinacija vršiti u skladu sa trenutno raspoloživim vakcinama.\nKantonalna privredna komora Tuzla i Zavod za javno zdravstvo Tuzlanskog kantona još jednom pozivaju sve privredne subjekte na području Tuzlanskog kantona, da animiraju svoje radnike, obavijeste ih o ovoj zajedničkoj akciji te spiskove svojih zainteresovanih uposlenika sa matičnim brojem (JMBG) dostave u Kantonalnu privrednu komoru Tuzla. Sve ovo s ciljem organizovanja termina za vakcinaciju na punktu za vakcinaciju u konkretnoj lokalnoj zajednici. U slučaju većeg broja zainteresovanih uposlenika, Zavod za javno zdravstvo TK će organizovati mobilni tim i vakcinaciju izvršiti u prostorijama kompanije. Spiskove je moguće slati, i sve dodatne informacije dobiti na: e-mail adresu [email protected] ili [email protected], Kontakt telefon 035/369-550.


Četvrtina budžeta Beograda troši se na subvencije gradskog prevoza – Slobodne novine\nČetvrtina budžeta Beograda troši se na subvencije gradskog prevoza\nBeogradski glas (Beta) – Najveće subvencije iz kase Grada Beograda poslednjih desetak godina odlaze za pokrivanje troškova gradskog i prigradskog prevoza i ove godine će skoro četvrtina ili oko 25 milijardi dinara od planiranih prihoda budžeta od 102,7 milijardi dinara biti potrošeno kao dotacija prevoznicima. Izdvajanje za javni prevoz prepolovilo je ukupne investicije u odnosu na period od 2008. godine do 2012. godine kada su godišnje iznosile i više od 200 miliona evra.\nPredsednik Skupštine grada Nikola Nikodijević rekao je, povodom usvajanja budžeta za ovu godinu, da “nikada nije bila planirana veća suma za javni prevoz”, a ta subvencija je nazvana kapitalnom, što osporavaju ekonomisti i upozoravaju da se javna preduzeća dotiraju na račun manjih investicija.\nOve godine budžetom je planirano da se samo Gradsko saobraćajno preduzeće “Beograd” subvencioniše sa 1,2 milijarde dinara ili oko 100 miliona evra.\nOsnovni razlog za subvencionisanje tih preduzeća je, prema oceni Fiskalnog savet, to što oko 50 odsto putnika ne plaća kartu, već se švercuje pa su prihodi od naplate karata preko integrisanog “Bus plus” sistema svake godine sve manji, a prošle su bili oko osam milijardi dinara.\nOd tog kredita je za vreme mnadata gradonačelnika Beograda Dragana Đilasa kupljeno 200 niskopodnih autobusa, a preostalih 200 planiranih, trebalo je da Grad i GSP kupe od domaćih proizvođača. Sadašnja vlast optužuje Đilasa da su autobusi kupljeni od poljskog “Solarisa” umesto od domaćeg proizvođača. Đilas je odgovorio da je za vreme njegovog mandata kupljeno 157 autobusa od domaćeg proizvođača Ikarbusa, a da je aktuelna gradska vlast kupila od tog proizvođača 90 vozila.\nGradski menadžer Goran Vesić rekao je nedavno da je Đilas kupio 200 “Solarisovih” autobusa iz Poljske koji su, kako je rekao, bili za 60.000 evra skuplji po autobusu, što je šteta od 12 miliona evra, naneta direktno budžetu. Iz prethodne vlasti, međutim, ponavljaju da nabavka vozila iz Poljske bila isplativa jer je reč o kvalitetnim autobusima.\n“Prethodna vlast je u okviru projekta obnove Beograda, za koji je uzet kredit Evropske banke za obnovu i razvoj (EBRD) od 65 miliona evra, kupovala autobuse i tramvaje, rekonstruisala tramvajske pruge i trotoare, ulagala u sistem upravljanja saobraćajem. Najavljeno je 200 autobusa i 30 tramvaja, a aktuelna vlast je nastavila da povlači rate tog kredita i tako finansira nabavku vozila”, rekao je agenciji Beta odbornik Demokratske strake u Skupštini Beograda Zoran Alimpić.\nVesić je rekao da nisu tačne tvrdnje Dragana Đilasa da je u njegovo vreme na ulicama Beograda bilo 300 autobusa više. “U oktobru 2013. godine, kada je smenjen Đilas, na ulicama je bilo 1.434 vozila, a poslednjeg dana 2017. godine na ulicama se nalazilo 1.582 vozila, što znači da danas imamo 148 vozila više nego u vreme kada je on bio gradonačelnik”, rekao je Vesić.\nTo preduzeće obavlja samo dve trećine prevoza u gradu, pa nije jedino koje prima subvencije već ih dobijaju i drugi prevoznici kao i u prigradskom prevozu – Ariva, Avala bus, Lasta, BG voz i firme koje obavljaju usluge noćnog prevoza.\nUvođenjem novog sistema naplate i upravljanja gradskim prevozom “Bus plus” turske firme “Kentkart” u februaru 2012. godine, u vreme kada je gradonačelnik bio Dragan Đilas, a vladajući blok u gradskom parlamentu predvodila Demokratska stranka (DS), vođena je akcija za povećanje prihoda gradskih prevoznika kako bi se smanjilo “dotiranje” parama svih građana, pa i onih koji su već jednom platili kartu, bilo u autobusu bilo kupovinom pretplatne karte.\nSadašnje stranke na vlasti u Beogradu su 2013. godine smenile Đilasa, tvrdeći da su “Demokratska stranka i G17 plus još jednom zavukli ruke građanima u džep uvođenjem novog sistema naplate” i pozvala građane da ne plaćaju prevoz, čime je počelo urušavanje tog sistema.\nToj turskoj firmi je, prema ugovoru, od prihoda od naplate karata preko “Bus plus” sistema pripalo 8,54 odsto, zbog čega je bila obavezna da održava “infrastrukturu”, odnosno validatore koji imaju i GPS sistem i mogu da daju informacije o lokaciji vozila, što olakšava upravljanje saobraćajem.\nNegativna kampanja protiv tog sistema naplate karata pokrenuta u vreme uvođenja “Bus plusa” izaziva i danas ekscese između putnika i kontrolora i podstiče lomljenje aparata za registrovanje karata. Fiskalni savet je upozorio da Beograd mora da poveća investicije koje se ne smeju dominantno finansirati kreditima, pa se “moraju rešiti problemi prevoza koji traju godinama”.\n“Problemi prevoza jesu teško rešivi i zahtevaju nepopularne mere, ali gradska uprava se mora sa tim suočiti”, ocenio je Fiskalni savet.\nOznakebudžet Grada Beograda gradski prevoz Naslovna-centar Naslovna-traka subvencije\nEBRD: Biće potrebne decenije da Zapadni Balkan dostigne standard EU\nIskustvo sa besmislenih sajmova zapošljavanja: Poslovi bez plate


Višković: Republika Srpska želi da razvija obrazovni sistem | BL Portal\nVišković: Republika Srpska želi da razvija obrazovni sistem\n28. Januara 2021. 18:52\nPredsjednik Vlade Republike Srpske Radovan Višković rekao je da je uspostavljanje Svetosavske nagrade dokaz da Srpska želi i dalje da razvija svoj obrazovni sistem i da daje akcenat na obrazovanje djece po najvećim standardima, da sutra mogu bez nekih većih problema voditi Republiku Srpsku.\n“Svetosavska nagrada treba da bude podstrek za dalji rad i razvoj našeg obrazovnog sistema u Republici Srpskoj”, istakao je Višković večeras u Banjaluci na svečanosti povodom dodjele Svetosavskih nagrada.\nVišković je rekao da mu je posebno zadovoljstvo da, povodom Svetog Save, vaspitačima, nastavnicima i stručnim saradnicima, a, prije svega, onima koji su dobili Svetosavske nagrade, čestita od srca.\n“Ovim naše resorno ministarstvo i Vlada Republike Srpske cijeni i prepoznaje rad svakog pojedinca koji učestvuje u vaspitno-obrazovnom radu i na taj način stimuliše ili na neki način daje podstrek onima koji su najbolji u svojoj branši i mi ćemo to raditi i ubuduće”, poručio je Višković.\nMinistarstvo prosvjete i kulture Republike Srpske je Svetosavskom nagradom za školsku 2019/2020. godinu nagradilo 40 istaknutih nastavnika osnovnih i srednjih škola i vaspitača u Republici Srpskoj za postignute izuzetne rezultate u oblasti obrazovanja i vaspitanja učenika, odnosno djece u prethodnoj školskoj, odnosno radnoj godini.\nTags: obrazovni sistem, Radovan Višković\nNije iznenađenje: Mirka Vasiljević snimila bi intimne scene sa ovim muškarcem\nNa raspolaganju građanima: Stanivuković sutra razgovara sa stanovnicima Banjaluke


VestiU Beogradu počeo rad na pozorišnoj predstavi o Zoranu Radmiloviću pod nazivom...\nU Beogradu je počeo rad na pozorišnoj predstavi o Zoranu Radmiloviću pod nazivom „Glumčina”, a probe će kasnije biti nastavljene u zaječarskom pozorištu. Glavnu ulogu tumači Ivan Bekjarev, koji je i reditelj predstave.\nU pitanju je omaž velikom glumcu koga je Bekjarev, po sopstvenom priznanju, obožavao i sa kojim je glumio u TV drami „Džangrizalo” i brojnim radio dramama.\nBekjarev je adaptirao intervjue i novinarske tekstove o Zoranu Radmiloviću i priredio priču u kojoj su pored ostalog iznete i razne stvari koje se ne znaju o velikanu našeg glumišta. Predstava je osmišljena kao intervju sa Zoranom Radmilovićem, a uloge dve novinarke tumače glumice Irena Stanković i Aleksandra Manasijević.\nOne kroz pitanja kažu ono što su drugi rekli o Zoranu, a cilj predstave je da se slavni glumac predstavi iz svih uglova.\nPrethodni članakDanas je 15. septembar – Dan srpskog jedinstva, slobode i nacionalne zastave\nSledeći članakU Zaječaru održan sastanak Koordinacionog odbora za realizaciju Sporazuma o zajedničkom upravljanju komunalnim otpadom


Euleks: Kosovska policija nije odgovorila zašto je zabranjen ulazak predsedniku Odbora za pomoć KiM - Sputnjik Srbija\n18:28 12.04.2021 Preuzmite kraći link\nBanjalučki Odbor za pomoć Kosovu i Metohiji, uputio je molbu Euleksu da se njegovom predsedniku Miloradu Arlovu omogući ulazak na Kosmet za Vaskršnje praznike, jer mu je prošle godine dva puta zabranjen, te zatražio obrazloženje za tu zabranu i zašto nije ukinuta. Euleks je u odgovoru naveo da je molbu prosledio kosovskoj policiji, koja nije odgovorila.\nKako navodi Odbor za pomoć KiM, molba Euleksu poslata je 10. marta, a potom 5. aprila kako bi Arlov mogao da dođe u humanitarnu posetu za Vaskrs. Euleks je odgovorio da je Arlovljeva molba prosleđena Međunarodnoj jedinici za sprovođenje zakona kosovske policije, koja ima do danas nije odgovorila.\n„Molba se odnosila na obrazloženje i na to da se skine nepravedna zabrana predsedniku Odbora Miloradu Arlovu za nesmetan ulazak na teritoriju Kosova i Metohije. Da je to kršenje osnovnih ljudskih prava i prava sloboda kretanja na kome se zasniva temelj svakog ozbiljnog društva i društvenog uređenja bez obzira ko ga provodi“, navode iz Odbora.\nMiloradu Arlovu zabranjen je ulazak na administrativnom prelazu Jarinje 26. juna i 27. decembra prošle godine i ta zabrana još nije ukinuta.\n„Tražimo od kosovske policije, od svih ambasada, Euleksa, Unmika, međunarodnih institucija i udruženja da se zabrana skine jer za nju nema argumenata, što pokazuje i to da nismo na naše molbe dobili odgovor i razlog donošenja te nepravedne odluke“, saopšteno je iz Odbora za pomoć KiM.\nPetru Petkoviću zabranjen ulazak na Kosovo i Metohiju\nzabrana ulaska na Kosovo, Milorad Arlov


VIG: Investicija u biotehnološku kompaniju Apeiron Biologics - Sve o novcu\nHome\tVesti\tVIG: Investicija u biotehnološku kompaniju Apeiron Biologics\nby Vesna Lapčić 19/05/2020\nVienna Insurance grupa (VIG) koja u Srbiji posluje preko Wiener Städtische osiguranja a.d.o. i kompanije za reosiguranje Wiener Re, investirala je u austrijskubiotehnološku kompaniju Apeiron Biologics AG, koja trenutno radi na leku za tretman bolesti izazvane virusom COVID-19. U razvoj ovog medikamenta, koji je primenjen na grupi pacijenata obolelih od COVID-19 u okviru pan-evropskog kliničkog ispitivanja, uključen je profesor Jozef Peninger.\nUdruživanje snaga za borbu protiv COVID-19\nKompanija Apeiron, sa sedištem u Beču, specijalizovana je za otkrivanje i razvoj novih imunoterapija i medikamenata u borbi protiv kancera respiratornih oboljenja. Zbog pandemije COVID-19, kompanija je trenutno fokusirana na razvoj leka za borbu protiv ove bolesti. Saradnjom sa kompanijom Apeiron, VIG uzima svoje učešće u borbi protiv COVID-19, što će joj zauzvrat omogućiti da još jednom u stvarnosti dokaže svoju korporativnu društvenu odgovornost.\n„Naš osnovni zadatak kao osiguravača je da zaštitimo ljude od rizika. U trenutnoj situaciji, zdravlje je u centru pažnje, i kao pružaocu životnog i zdravstvenog osiguranja, podrška u očuvanju zdravlja i prevenciji bolesti su naši glavni prioriteti. Naša investicija u Apeiron je smislena, dugoročna opcija koja nam omogućava da u stvarnom životu još jednom dokažemo naše usmerenje da štitimo ono što je važno, dok takođe imamo na umu i naše poslovne ciljeve“, izjavila je Elizabet Štadler, generalni direktor VIG-a.\n„Ponosni smo što smo deo najveće grupacije osiguravajućih društava u Srednjoj i Istočnoj Evropi, koja je i u vreme poslednje pandemije na delu dokazala svoju društvenu odgovornost. Pored podrške koju smo pružili na lokalnom tržištu, izuzetno smo ponosni što je naša Centrala u Beču odlučila da investira u kompanije koje razvijaju perspektivne medikamente za tretman obolelih od bolesti čiji je uzročnik virus COVID-19. Na ovaj način ćemo biti deo rešenja koje će ljudima pomoći da očuvaju zdravlje i budu sigurniji“ rekao je ovim povodom Zoran Blagojević, predsednik Izvršnog odbora Wiener Städtische osiguranja.\nU okviru svog menadžment programa Agenda 2020, VIG Grupa je već implementirala mere usmerene ka promovisanju zdravlja i zdravog načina života i ubrzava svoje poslovanje u segmentu zdravstvenog osiguranja. Sticanje udela u kompaniji Apeiron je u skladu sa ovim opredeljenjem i naslanja se na ukupnu strategiju Grupe.\nMedikament je već testiran\nFaza 2 kliničkih ispitivanja vakcine za COVID-19 koju Apeiron razvija je zasnovana na nalazima istraživanja SARS virusa. Lek APN01 koji je bio razvijen od strane istraživača Jozefa Peningera iz Gornje Austrije, proizveden je kao odgovor na prvu epidemiju virusa SARS 2003. godine kao tretman za akutno oštećenje pluća i respiratorni sindrom, koji je glavni uzrok smrti u slučajevima COVID-19.\nAPN01 imitira ACE2 receptor koji virus SARS koristi da inficira ćeliju, i ovo sprečava virus da se veže za ćelije. Zahvaljujući svom dvostrukom mehanizmu delovanja, lek takođe štiti plućno tkivo od infekcije virusom. Medikament se trenutno ispituje u Austriji i nekoliko zemalja Evrope kao deo kliničkog ispitivanja i primenjen je na inicijalnoj grupi pacijenata obolelih od COVID-19.\n“APN01 je jedan od malobrojnih terapijskih pristupa koji specifično cilja Korona virus, i jedan je od najnaprednijih lekova za tretman od COVID-19. Ako rezultati kliničkih ispitivanja budu pozitivni, biće verovatno moguće ubrzano odobrenje u Evropi i brza dostupnost leka na tržištu. Zato sa radošću želimo dobrodošlicu Vienna Insurance Group-i kao novom vodećem investitoru nakon izvršene dokapitalizacije. Veoma smo zahvalni za podršku i doprinos VIG-a u borbi za sprečavanje trenutne pandemije Korona virusa“, izjavio je Peter Levelin-Dejvis, glavni izvršni direktor kompanije Apeiron Biologics AG.\n“U saradnji sa drugim istraživačima, naša laboratorija je pružila prve in-vivo dokaze da je ACE2 protein ključni receptor za virus SARS-CoV-2 i da takođe ima potencijal da zaštiti pluća.\nVeoma me raduje da se potencijalna upotreba APN01 (rastvoriv humani ACE2 protein) kod pacijenata sa COVID-19 istražuje na kliničkim ispitivanjima, zasnovano na decenijama našeg istraživanja i razvoja. Investicija od strane Vienna Insurance Grupe će odigrati značajnu ulogu u kontinuiranom razvoju ovog kandidata za lek, i takođe podržati naše ključne napore da se pronađu efektivni tretmani u borbi protiv COVID-19“, objasnio je profesor Jozef Peninger, osnivač kompanije Apeiron i član njenog Nadzornog odbora, koji je takođe profesor na Univerzitetu Britiš Kolumbija.


organizovane od strane Hrišćanskog kulturnog centra dr Radovan Bigović i Fondacije Konrad Adenauer.\nDomaćin promocije bila je Jevrejska zajednica srbije, odnosno, rabin Isak Asiel, tako da je promocija održana u prostorijama sinagoge Sukat Šalom, šta je celom skupu dalo posebnu važnost.\nSkup su otvorili g. Henri Bone, direktor Fondacije Konrad Adenauer u Beogradu i g. Blagoje Pantelić, direktor Hrišćanskog kulturnog centra dr Radovan Bigović koji su naglasili važnost saradnje ovih dveju organizacija u proteklih deset godina. Zbornik su predstavili prof. dr Darko Tanasković, otac Vukašin Milićević i rabin Isak Asiel a moderacija je bila poverena dr Aleksandru Rakoviću sa Instituta za noviju istorju Srbije. Raković je na samom početku skupa naglasio da je zbornik još jedan doprinos međuverskom dijalogu u Srbiji koji dve pomenute organizacije podržavaju čitavu deceniju.\nOn je istakao da je objavljivanje zbornika i prilika da se podsetimo na blaženopočivšeg oca Radovana Bigovića koji je bio stožer ovih međureligijskih dijaloga i susreta.\nGovoreći o konferencijama koje zbornik obuhvata, prof. Tanasković je naglasio da su to bile najkvalitertnije konferencije na temu religija i društvo koje su ikada u Beogradu održane. Kao neku vrstu nastavka tih konferencija prof. Tanasković je pomenuo još jedno „delo“ oca Radovana Bigovića a to su interdisciplinarne master studije Religija u društvu, kulturi i evropskim integracijama koje su od ove jeseni aktuelne na Univerzitetu u Beogradu i predstavljaju prve studije religiologije u Srbiji. Veliki dorpinos međureligijskom dijalogu u Srbiji u poslednjih deset godina po prof. Tanaskoviću dala je i beogradska kancelarija Fondacije Konrad Adenauer uz svesrdnu podršku i saradnju predstavnika crkava i verskih zajednica u Srbiji.\nOtac Vukašin Milićević, direktor Hrišćanskog kulturnog centra dr Radovan Bigović, govoreći o održanim konferencijama čiji je plod zbornik koji se predstavlja rekao je da „iz same srži hrišćanskog identiteta dolazi poruka o tome da ukoliko želimo da budemo zaista hrišćani, tada je ono oko čega se mi trudimo zapravo spasenje čitavog sveta, tako da mi hrišćani, bez bilo kakvog očekivanja nagrade i koristi, služimo dobru najšire ljudske zajednice“.\nRabin Isak Asiel je rekao da ovakvi susreti nisu bili mogući pre sto godina, zbog raspodela moći ko je dominantan, čija je religija dominantnaili pak čiji je politički sistem dominantniji. „Pošto naše religije počivaju na stihu ´ne po snazi, nego po Duhu Božijem`, u tom slučaju mi nismo zagovornici takve vrste moći.“\nRabin je naglasio da je veliki dorpinos međureligijskom dijalogu, pored navedenog u toku promocije, bilo i Minisatrsvo vera od 2000. godine, kao i stav Srpske pravoslavne crkve da sve crkve i verske zajednice učestvuju zajedno i na istoj ravni po svim pitanjima koja ih se tiču a koja se mogu rešiti u dijalogu sa državom. Ovde je rabin mislio na saradnju povodom ponovnog uvođenja veronauke, formiranja komisije za veronauku, zajedničkog stava o nekim zakonskim rešenjima koja se tiču crkava i verskih zajednica, kao i stava o nekim društvenim događajima.\nVeliki broj učesnika na promociji je još jednom potvrdio tezu da je religija veoma važna i neiscrpna tema u srpskom društvu, kao i to da je neophodno da se što više organizacija, naučnih institucija i stručnih pojedinaca bavi raznim diskursima u kojima religija zauzima neku od uloga. Publikaciju Religija u javnom, društvenom i političkom sektoru moguće je dobiti u kancelarijama Fondacije Konrad Adenauer, besplatna je kao i sve publikacije Fondacije, ili preuzeti preko sledećeg linka: http://www.kas.de/serbien/sr/publications/36154/\nPromocija zbornika 19.11.2013.


Bursać: Ponašanje SDA vodi u novu blokadu\n"Ta pozicija pripada nekome iz reda ostalih iz Republike Srpske. I to je jasno. Imali smo već na djelu razna uslovljavanja u proteklom periodu i to nas je dovelo u stanje nefunkcionalnosti. Ko god ima namjeru da blokira, neka se smatra odgovornim za dodatnu nefunkcionalnost institucija", istakla je Bursaćeva za "Glas Srpske".\n"Očito da su iz SDA u javnost izašli sa stavovima koji nisu prije toga ničim izazvani, te pokazuju svoju namjeru uslovljavanja. Mi nemamo namjeru da prihvatamo uslovljavanja", poručila je Bursaćeva.\nKomentarišući to što se često povlači paralela da će kadru iz Republike Srpske pripasti Lučićeva fotelja ako Senad Bratić /SDA/ bude vraćen na mjesto potpredsjednika Narodne skupštine Srpske, ona je napomenula da tu nema paralele jer je riječ o različitim nivoima vlasti.\n"SDA nije učestvovala u formiranju Vlade Republike Srpske, niti je dio većine u Narodnoj skupštini, a SNSD učestvuje u formiranju Savjeta ministara. Prema tome, to se ne može porediti", smatra Bursaćeva.\n"Neučešće predstavnika Srpske reakcija na brutalno kršenje Ustava"\nOglasila se na Tviteru\nNovaković-Bursać: Mektić prekršio zaključke Narodne skupštine\nŠef Kluba poslanika SNSD-a u PD PS BiH\nNovaković Bursać: Da li se opozicija u Srpskoj obraća biračima ili sarajevskim odabiračima?\nŠef Kluba poslanika SNSD-a\nNovaković Bursać: Uznemirava činjenica da tako nešto napisao državni službenik


Vlada Republike Srbije usvojila je na današnjoj sednici Predlog zakona o očuvanju kulturnog i istorijskog nasleđa manastira Hilandar, kojim se uređuje način pružanja podrške i pomoći Republike Srbije očuvanju kulturnog i istorijskog nasleđa ovog manastira.\nManastir Hilandar, koji se nalazi na listi Svetske baštine Uneska, ima neprocenjivu vrednost za srpsko istorijsko nasleđe i predstavlja jedinstveni centar srpske duhovnosti, kulture, obrazovanja i tradicije.\nVlada je usvojila Predlog zakona o potvrđivanju Sporazuma između Vlade Republike Srbije i Vlade Republike Kipar o saradnji u oblasti zaštite od katastrofa kako bi se unapredila saradnja u ovoj oblasti i pružanje uzajamne pomoći u slučaju nastupanja katastrofa.\nU interesu saradnje dveju država, na sednici je usvojen Predlog zakona o potvrđivanju Sporazuma između Vlade Republike Srbije i Vlade Savezne Republike Nemačke o ratnim memorijalima.\nUsvojena je i izmenjena i dopunjena Uredba o graničnim vrednostima emisija zagađujućih materija u vazduh iz stacioniranih izvora zagađivanja, osim postrojenja za sagorevanje, sa ciljem poboljšanja kvaliteta vazduha kroz smanjenje zagađivanja.\nCilj ovih izmena je i unapređenje procesa izveštavanja Agencije za zaštitu životne sredine, tako što će Nacionalnom registru izvora zagađivanja (NRIZ) u narednom periodu biti dostavljani dokumenti isključivo u elektronskom obliku.\nAgencija će svojim primerom uticati i na ostale delove državne uprave i lokalne samouprave da pređu na savremeni sistem potpunog elektronskog poslovanja i time daju značajan doprinos zaštiti životne sredine.\nVlada je na današnjoj sednici proglasila zaštitu Predela izuzetnih odlika „Maljen“ i na ovaj način obezbedila očuvanje prirodnih šumskih ekosistema sa raznovrsnim i specifičnim sastavom flore i faune, vegetacije kamenjara, retkih i ugroženih životinjskih vrsta, kao i značajne kulturno-istorijske vrednosti.


Vlada Srbije uvodi red u izdavanje poljoprivrednog zemljišta | 013 info\nVlada Srbije uvodi red u izdavanje poljoprivrednog zemljišta\nBeta\tČet, 17/03/2016 - 14:55\nMinistarstvo poljoprivrede saopštilo je u četvrtak, 17. marta da je Vlada Srbije čvrsto rešena da uvede red u izdavanje poljoprivrednog zemljišta i apelovalo na lokalne samouprave da poštuju zakonske obaveze i da svoje godišnje programe korišćenja zemljišta donesu u zakonom propisanom roku do 31. marta 2016. godine.\nKako je navedeno u saopštenju brojne lokalne samouprave su višegodišnjim kršenjem zakonskih obaveza i nedonošenjem godišnjeg programa za korišćenje poljoprivrednog zemljišta dovele do toga da poljoprivrednici ostanu bez zemlje. Kako bi se ovaj problem rešio nedavno su usvojene izmene i dopune Zakona o poljoprivrednom zemljištu koje jasno određuju kazne, kako prema uzurpatorima, tako i prema opštinama koje neodgovorno upravljaju državnom imovinom.\nAgroekonomske 2016/2017 godine počeće da se primenjuje novi zakon koji će staviti tačku na decenijske zloupotrebe državnog zemljišta i nanošenje enormne štete u republičkom, pokrajinskom i lokalnim budžetima, saopšteno je iz Ministarstva poljoprirede.\nzemljište ministarstvo Poljoprivreda


Berlingo - AutoExclusive - Auto vesti, Novi, Luksuzni, Polovni automobili...\nBerlingo II je pokrenut 2008 godine, a izgrađen je na Citroenovoj platformi 2 na osnovu automobila C4. To znači da je druga generacija Citroen Berlingo automobila veća od svog prethodnika. Na eksterijeru automobil je dobio potpuno novi izgled, sve u svemu čineći ga mnogo privlačnijim od svoje prve generacije. Kako je velika ekonomska depresija 2009 godine promenila prioritete potrošača, francuski proizvođač automobila je želeo da napravi automobil koji će biti privlačan većoj kategoriji potrošača. Sa praktičnim i dobro osmišljenim enterijerom, Berlingo je stvarno pogodan za višenamenske funkcije, kao i za potrošački inostrani ciljani segment. Citroen je odlučio da izađe na tržište sa Citroen Berlingom sa samo 1,6-litarskim motorom u 2 benzinske i 3 dizel varijante.


U samoj srži svih naših brend aktivnosti je jedinstvena, moćna, velika ideja\nPoboljšanje kvaliteta života, doprinos zdravijoj budućnosti i građenje velikih brendova nalaze se u suštini svega što radimo u kompaniji Nestlé. Sa više od 2.000 brendova, od onih koji su globalno rasprostranjeni, poput Nescafé, KitKat, i Maggi, do brendova omiljenih na lokalnom i regionalnom nivou, snaga našeg brend portfolija i širina brend aktivnosti čini marketing u kompaniji Nestlé dragocenom i uzbudljivom prilikom za građenje karijere pune izazova. “Građenje brenda na Nestlé način” predstavlja karakterističan pristup koji izdvaja našu marketinšku funkciju u industriji – kako sa komercijalnog stanovišta tako i sa stanovišta građenja karijere.\nUloga marketinga jeste da obuhvati sve aspekte brend menadžmenta u pogledu direktne ili indirektne komunikacije u vezi sa brendovima, dizajnom proizvoda i ambalaže, inovacijama kao i potrošačkim trendovima.\nNaš fokus je na građenju atraktivnog i dragocenog iskustva naših potrošača u pogledu brendova, što znači da ne samo što usko sarađujemo u okviru funkcije marketinga, već i sa drugim grupama poput prodaje i elektronskog poslovanja, istraživanja i razvoja, tehičkih aplikacija i agencijama partnerima. Kako biste postigli uspeh kao član našeg tima, morate deliti našu posvećenost ka poboljšanju kvaliteta života i doprinošenju zdravijoj budućnosti za pojedince i porodice, naše zajednice i planetu. Visoko razvijene veštine komunikacije, analitičke veštine, sposobnost vršenja uticaja i saradnja sa drugima u organizaciji su od ključne važnosti za marketing.\nU kompaniji Nestlé postoji veliki izbor mogućnosti za one koji žele da grade uzbudljivu, dugoročnu karijeru u marketingu.\nCampaign Specialist Nespresso United Kingdom\nCommercial Development Manager Nestlé United States\nStage Digital Consumer Experience Purina Italy Full time On-site\nAnalista Marketing Sênior Nestlé Brazil Full time Virtual\nMarket Analyst Specialist Norway Nestlé Norway Full time On-site\nYouth Entrepreneurship Platform Community Manager Nestlé Switzerland Part time On-site\nCRM Solutions Manager Purina Spain Full time On-site\nMarketing Manager - Culinary Nestlé Ghana Full time On-site


EYESBURN, ATHEIST RAP I VOJKO V NA GLAVNOJ BINI BELGRADE BEER FESTA | PRspectiveRS\nBeogradski peace metalci Eyesburn će, u petak, 16. avgusta, posle 13 godina nastupiti na Beer Festu, a po prvi put pred publikom na Ušću. U martu su, pred više hiljada ljudi, održali povratnički koncert, kojim su obeležili 20 godina od prvog studijskog albuma i tako se vratili na velika vrata muzičke scene Srbije i regiona. Ponovo su snimili nekoliko starih pesama, kao i spot za, i danas aktuelnu pesmu, „War Control“, a pripremaju i nove pesme. „Radujemo se što ćemo nastupati na Beer Festu koji je definitivno prerastao u festival koji hiljade ljudi željno iščekuje svake godine, kako zbog kvaliteta unosa tečnosti u organizam, tako i zbog kvaliteta muzičkog programa koji iz godine u godinu postaje sve bolji“ izjavio je Kojot.\nIstog dana sa glavne bine će se čuti i odličan rep u poslednje vreme veoma popularnog splitskog repera Vojka V, koji je poznat po svom radu u bendovima „Dječaci“ i „Kiša Metaka“, a prošle godine je uspešno započeo i solo karijeru. Njegovi prvi solo singlovi „Zovi čovika“, „Pasta Italiana“ i „Ne može“ imaju milione pregleda na You Tube, a svi se nalaze na albumu prvencu „Vojko“. U svojim pesmama uspešno eksperimentiše sa naizgled nespojivim muzičkim pravcima, tvrdim repom Kreše Be i zabavnim melosom Tončija Huljića.\nU subotu 17. avgusta publiku na Ušću očekuje i žestoka svirka kultnog pank-rok benda Atheist Rap, koji ove godine obeležava 30 godina rada. Poznati po sarkastičnom humoru univerzalno potrebnom i primenljivom na ovim prostorima, godinama sviraju na svim značajnim festivalima u regionu, a po četvrti put na beogradskom festivalu piva. „Posebno zadovoljstvo će nam biti da izađemo ponovo na binu najvećeg balkanskog pivskog festivala, ovog puta u okviru turneje tokom koje obeležavamo 30 godina kontinuiranog rada benda. Publici ćemo isporučiti set listu najvećih hitova iz svih perioda našeg stvaralaštva. Prethodna tri naša nastupa na ovoj manifestaciji pamtimo po odličnoj atmosferi, tako da i ovaj Beer Fest očekujemo sa osmehom“ poručio je frontmen Aleksandar Poov poznatiji kao dr Pop.\nUskoro će biti saopštena imena i drugih muzičkih zvezda, koje će ovogodišnji Belgrade Beer Fest učiniti posebnim.\nSva prava zadržana, originalni link objave je: http://www.prspective.rs/objave/dogadjanja/eyesburn-atheist-rap-i-vojko-v-na-glavnoj-bini-belgrade-beer-festa\nTagovi objave: eyesburn atheist-rapvojko-vrucina belgrade-beer-festusce


• Zabranjeno korišćenje vode u Rančevu\nPovećan sadržaj amonijaka i arsena u vodi sa dva bunara u salaškom naselju.\n- Sanitarni inspektor Pokrajinskog sekretarijata za zdravstvo, Odeljenje za sanitarnu inspekciju Sombor, doneo je rešenje o zabrani upotrebe vode za piće i sanitarno-higijenske potrebe iz vodnog objekta – bunar 1 i bunar 2, zbog, kako je navedeno, zdravstvene neispravnosti. Prema rezultatima analize uzorkovane vode, na bunaru – 1 kod škole, voda se za korišćenje zabranjuje zbog toga što hemijskim kvalitetom (povećane mutnoća, sadržaja amonijaka, arsena) ne ogovara zahtevima Pravilnika o higijenskoj ispravnosti vode za piće, dok mikrobiološkim kvalitetom odgovara. Analizom je utvrđeno da voda uzrokovana na bunaru 2, ni hemijskim ni mikrobiološkim kvalitetom ne odgovara zahtevima Pravilnika.\nU skladu sa nadležnostima, Gradska uprava grada Sombora i Javno komunalno preduzeće Vodokanal, obezbedili su i postavili u cisternu sa pijaćom vodom u prostoriji škole u Rančevu - objavljeno je na zvaničnom gradskom sajtu.\nsavamajstor @ Pet, 31.08.2018. 00:19\namonijak arsen jkp vodokanal odeljenje za sanitarnu inspekciju sombor osnovna škola rančevo salaši sanitarni inspektor pokrajinskog sekretarijata za zdravstvo sela sombor voda za piće vodovod


M. D. 31. maja 2017. 11:02\nSvi koji se osete uznemireno, ugroženo ili uplašeno jer ih neka osoba protiv njihove volje prati, uhodi, kontaktira na bilo koji način, mogu od sutra da je prijave policiji ili tužilaštvu za krivično delo „proganjanje“.\nŽrtve ponižavajućih komentara, viceva, dobacivanja ili nekog drugog vida neprimerenog ophođenja koje vređa njihovo dostojanstvo, imaće mogućnost da osobu koja ih dovodi u taj položaj prijave za krivično delo „polno uznemiravanje“.\nZamenik tužioca i član Udruženja tužilaca Srbije Nenad Stefanović objašnjava kako će nadležni organi razlikovati „proganjanje“ od obične „upornosti“, kako polno uznemiravanje razlikovati od humora i komplimenta, kao i kako žrtve da sačuvaju dokaze i pomognu tužilaštvu da učinilac bude sankcionisan pred sudom. Prema njegovim rečima, „proganjanje“ čini onaj koji u toku određenog vremenskog perioda drugu osobu bez njenog pristanka prati, uhodi, zloupotrebljava njene podatke, vrši uznemiravanje telefonom, bilo direktnom komunikacijom bilo slanjem sms poruka, slanjem mejlova, putem društvenih mreža, fejsbuka, instagrama…\n„Bitno je da takvo ponašanje učinioca ugrožava mir i lični život druge osobe“, naveo je on.\nPosledice ovog ponašanja su da žrtva oseća, teskobu, uznemirenost, i zbog toga mora da menja svoj ustaljeni način života – da počinje da se krije, menja broj mobilnog telefona, gasi naloge na društvenim mrežama, izbegava odlazak na pojedina mesta, a neretko menja i adresu na kojoj živi“, naveo je Stefanović.\nDa bi tužilaštvo moglo sudu da dokaže postojanje ovog dela, Stefanović ukazuje da je neophodno da žrtve čuvaju sve prepiske i poruke koje su primale, ali i da se u vezi svega poveravaju bliskim osobama, prijateljima koje bi, nakon podnošenja krivične prijave, mogle da svedoče u postupku. On je naveo da je „proganjanje“ do sada u praksi moglo da se podvede pod krivično delo „ugrožavanja sigurnosti“, ali da je to bilo teško dokazati da je osoba žrtva proganjanja, jer su u zakonskom opisu krivičnog dela nedostajale radnje kojima je definisano proganjanje.\nIako je, kako kaže, kod nas uobičajeno mišljenje da kada vam se neko dopadne – „upornost“ se isplati, upravo uvođenje ovog krivičnog dela postavlja granice upornosti i definiše momenat kada se u ponašanju neke osobe ostvaruju radnje krivičnog dela „proganjanja“. Za ovo krivično delo zakon je predvideo novčanu kaznu ili zatvor do tri godine.\nZa krivično delo „polno uznemiravanje“, Krivični zakonik kaže da je to „svako verbalno, neverbalno ili fizičko ponašanje koje ima za cilj ili predstavlja povredu dostojanstva lica u sferi polnog života, a koje za posledicu ima da kod žrtve izaziva strah ili stvara neprijateljsko, ponizavajuće ili uvredljivo okruženje“, naveo je Stefanović.\n„Ne može niko da na primer prolazi svojim vozilom pored vas i da vam dobacuje, pritiska sirenu i na taj način vas uznemirava i stvara neprijatnu situaciju“, naveo je Stefanović.\nŠto se tiče polemike u javnosti da li pričanje „masnih“ viceva predstavlja radnju izvrsenja ovog dela, Stefanović kaže da je tu opredeljujuć subjektivan osećaj žrtve.\n„Ako vam neko ispriča masni vic, a vama je to smisao humora i ne osećate neprijatnost naravno da niko neće krivično odgovorati zbog toga. Ali ako upozorite pričaoca takvih viceva da vam je neprijatno i da takve teme više ne pokreće, a on nastavlja to da radi – znači da ima nameru da vas ponižava i stvara uvredljivu sredinu.\n„U tom slučaju takvo lice će odgovarati za izvršenje krivicnog dela polno uznemiravanje“, naveo je zamenik tužioca.\n„Izvršilac ovog dela može da bude partner, ali i kolege s posla koji vas dovode u takve situacije“, naveo je Stefanović.\nKada je u pitanju novo krivično delo „sakaćenje ženskog polnog organa“ zakon kaže: „Ko osakati spoljne delove ženskog polnog organa, kazniće se zatvorom od jedne do osam godina“, a ako nastupi smrt ženskog lica, učiniocu preti zatvor od dve do 12 godina.\n„Navođenje deteta na prisustvovanje polnim radnjama“ je novo krivično delo za koje je zaprećena kazna od jedne do osam godina zatvora.\nSuper. Bravo. Treba jos dodati na ovo da ukoliko muskarac prodje pored neke devojke sa pola kila sminke, koja zanosi kukovima, sa kacketom na glavi ukoso, noktima od po pola metra, cigarom u levoj mobilnim u desnoj ruci, kerusom na povodcu, majcom to pupka, slusalicama na usima, naocarima kao stadion, tetovazom na pozadini, stiklama od pola metra, i pri tome je ni ne pogleda, da bude prognan u Sibir medju medvede.\nKonačno: Novi udar na visoku i sitnu korupciju u Srbiji od…\nSuđenje koje menja zakon: Može li 11-godišnje dete pristati…\nHrvatska novim zakonom predviđa otuđenje imovine srpskih…\nAko bi se novi Putinov zakon primenio u Srbiji, mnogi bi…\nTragedija na Floridi: Srušio se avion, poginulo svih pet…